Hipermarketi osvajaju Čukaricu - BGnekretnine blog\nHipermarketi osvajaju Čukaricu\nČukarica, Delta, Ibarska magistrala, tempo, Vero, Žarkovo\nNovosti 007 Oct 2009\n„Veropulos“ planira da izgradi tržni centar u Žarkovu, a „Delta“ namerava da do kraja 2010. godine otvori objekat sličan „Tempu“ na Ibarskoj magistrali ili u Radničkoj ulici\nPrvi će nogu povući grčki „Veropulos“ koji planira da podigne objekat u Žarkovu, na placu koji je kupljen još pre nekoliko godina, ali je ova višemilionska investicija odlagana zbog peripetija oko izgradnje supermarketa na Voždovcu. Zemljište na uglu ulica Trgovačke i Ace Joksimovića već je ograđeno, ali je datum otvaranja gradilišta i dalje nepoznat.\n Počećemo čim pribavimo dozvole i prateću dokumentaciju. Od tog trenutka rok za okončanje radova trebalo bi da bude druga polovina 2010. godine. U planu je izgradnja mini tržnog centra od oko šest hiljada kvadrata sa supermarketom i propratnim sadržajem najavio je za „Politiku“ Vasilis Kakagiotis, direktor „Veropulosa“.\nGrčki trgovac je zadovoljan poslovanjem u Srbiji, ali su razvoj kočila „izvesna birokratska usporavanja u vezi sa izgradnjom supermarketa na Voždovcu“.\n Da toga nije bilo, svoje poslovanje u Srbiji ocenili bismo čistom desetkom, ali za sada je osmica, sa trendom rasta. Ako sve bude u redu, nameravamo da i u narednom periodu investiramo u vašoj zemlji i otvaramo nove objekte i to ne samo u Beogradu rekao je Kakagiotis.\nU „Delti“, takođe, najavljuju investicije na Čukarici, ali i podjednako loše pokrivenom Voždovcu. Prema rečima Dragana Filipovića, direktora „Delta maksi“ grupe, dve lokacije su već kupljene, a izrada projekata za izgradnju objekata (koncepta veličine „Tempa“) je pri kraju. Jedan plac nalazi se na potesu Ibarske magistrale, posle naselja Bele vode, a drugi u blizini Plavog mosta.\n Stiče se utisak da je trgovcima bio interesantan samo Novi Beograd, ali nije baš tako. U ovoj opštini samo je bilo lakše pronaći dovoljno veliko zemljište. Uz Ibarsku magistralu, recimo, placevi su izuzetno usitnjeni pa vam treba da okupite desetine vlasnika da bi ste formirali građevinsku parcelu  ističe Filipović dodajući da „Delta“ još nije konačno odlučila da li će prvi čukarički hipermarket biti na Čukaričkoj padini ili uz Ibarsku magistralu.\nDa li će ova dva trgovca pokrenuti i ostale, još nije poznato, budući da „Merkator“, „Idea“ i „Rodić“ do sada nisu pokazivali zainteresovanost za ovaj deo prestonice. Pravac Ibarske magistrale obiluje neizgrađenim prostranstvima , ali su ih kompanije do sada zaobilazile. Tako je oko 100 hiljada domaćinstava, koliko ih prema popisu živi samo na opštinama Čukarica i Rakovica, uskraćeno za jeftinije nabavke. Na ovim opštinama, posebno u naseljima na obodu grada, cveta usitnjena trgovina, a stanovništvo se uglavnom snabdeva u lokalnim radnjama koje su skuplje u proseku za trećinu u odnosu na hipermarkete.\nOve anomalije na tržištu pokazuju i analize stručnjaka sabrane u dokumentu „Strategija razvoja Beograda do 2015. godine“. Veći deo predgrađa odsečen je od centralnog jezgra prestonice, baš kao i ostatak Srbije od Beograda. U prestonici na oko 128.000 ljudi dolazi jedan hipermarket, a mnoge opštine poput Barajeva, Čukarice, Grocke, Lazarevca, Mladenovca  nemaju velike i dobro snabdevene objekte sa niskim cenama.\nPrema prognozama, hipermarketi će u narednim godinama značajno povećati učešće u prehrambenoj maloprodaji Beograda, sa sadašnjih oko 14 odsto na 25 procenata.


Migranti skupljali novac za teško bolesnu srpsku decu\nJednu od najdirljivijih priča u poslednje vreme pokrenuo je Sirijac Kasim iz prihvatnog centra u Somboru kada je na arapskom jeziku ispisao svojim sunarodnicima i drugovima u nevolji poziv za pomoć srpskoj deci.\n- Anika je devojčica iz Srbije koja boluje od retke bolesti. Kako bi se izlečila, Aniki je potreban lek koji košta neverovatnih 2,1 miliona evra. Građani Srbije već tri meseca prikupljaju pare kako bi pomogli Aniki da preživi. Aniki je ostalo još malo vremena kako bi mogla da primi lek - objasnio je u pismu Kasim povod za solidarnu akciju pomoći teško oboleloj devojčici.\nNovčana sredstva za pomoć teško bolesnoj srpskoj deci prikupljali su i migranti u prihvatnom centru "Principovac"\n- Ovim putem pozivam vas da se organizujemo i damo naš skromni doprinos i priključimo se akciji građana Srbije u prikupljanju sredstava za lek. Ko želi da se priključi, u centru postoji kutija u koju ćemo prikupljati pare koje ćemo na kraju uplatiti u pošti na Anikin račun i uplatnicu okačiti na oglasnu tablu. Takođe, svako ko ima srpsku karticu slanjem SMS poruke: Upišimo 858 i pošaljimo SMS na 3030" – napisao je Kasim.\nNovčana pomoć migranata iz prihvatnog centra u Somboru za teško bolesnu srpsku decu\n- U poslednje vreme viđao sam puno zelenih plakata te dece, na društvenim mrežama svojih prijatelja iz Srbije, i po bilbordima u Beogradu. Pitao sam upravnika kampa može li da mi objasni o čemu se radi. Čim sam čuo priču, pitao sam da li mi možemo da se organizujemo i priključimo akciji - apostrofira Kasim.\n- Znam da nije puno, ali koliko sam razumeo, ljudi salju sms-ove preko kojih se skupljaju pare za lečenje. Boravim u Srbiji već šest meseci, zaista sam zahvalan na svemu. Iako ne želimo da ostanemo ovde, zašto se ne bismo priključili akciji građana Srbije. Pričao sam sa ostalim zamljacima i svi su bili za – objašnjava Kasim, idejni tvroac humane akcije.\nNovčana pomoć za teško bolesnu srpsku decu koju su sakupili migranti iz prihvatnog centra u Kikindi\n- Na društvenim mrežama pozvali smo migrante iz ostalih kampova da se pridruže akciji. Čuo sam od prijatelja da su se migranti organizali i u kampu u Kikindi, Krnjači i Obrenovcu za Minju i Olivera. To me jako raduje, voleo bih da se cela suma ubrzo skupi i da deca dobiju šansu za život – ističe Kasim.\nMigranti Anika Novčana pomoć Humanitarna akcija Solidarna pomoć Minja Oliver Sombor Prihvatni centar za migrante


06.05.2018 u 21:35\nU Tokiju ćemo imati medalju u ženskom džudou\nEvropski šampionat u Tel Avivu, na kome su takmičari sa prostora bivše Juoslavije uspeli da osvoje čak sedam medalja, od kojih su dve došle u Srbiju, samo je potvrdio ono što se odranije znalo: da se na ovim prostorima rađaju veliki džudo šampioni. Ugledni i u svetu priznati džudo trener Milun Delić, koji je punih sedam godina (1992-1999) predvodio žensku selekciju Jugoslavije, kaže da je današnja klima u ovom sportu kod nas takva da deca koja tek izlaze na strunjaču imaju samo jedan zadatak. A to je da daju sve na strunjači, jer iza sebe imaju jak i stabilan savez i državu koja vodi brigu o sportistima. A ne tako davno, treneri su morali da se snalaze kako znaju i umeju i uz nesebičnu pomoć firmi i pojedinaca sastavljali kraj sa krajem. Poslednji uspeh mlade Milice Nikolić,\n04.05.2018 u 09:53\nVučić primio džudiste i rvače\nPredsednik Srbije Aleksandar Vučić primio je danas srpske džudiste i rvače i čestitao im na uspesima na Evropskom prvenstvu u Tel Avivu, odnosno ruskom Kaspijsku. Kod Vučića na prijemu u zgradi Generalnog sekretarijata na Andrićevom vencu bili su vicešampioni Evrope Nemanja Majdov (džudo), Viktor Nemeš i Mihail Kadžaja (rvanje), kao i bronzana Milica Nikolić (džudo), zajedno sa saigračima i trenerima iz reprezentacije, uz prisustvo ministra omladine i sporta Vanje Udovičića. (Tanjug)\n28.04.2018 u 18:51\nDva dana nakon fantastičnog rezultata Milice Nikolić i osvojene bronze, prve evropske medalje naših džudistkinja posle sedamanest godina, briljirao je još jedan srspki reprezentativac – Nemanja Majdov ( do 90 kg), takmičar Crvene zvezde, aktuelni svetski prvak iz Pariza. Srbija sa Evropskog prvenstva u Tel Avivu vraća sa više nego odličnim rezultatom i sa dve osvojene medalje u obe konkurencije. Objektivno, očekivalo se pre šampionata da osvojimo dva odličja, mada smo se potajno nadali još jednom. Sam početak šampionata potvrdio je da je Majdov u odličnoj formi\n27.04.2018 u 21:11\nKukolj: Mogu da odbranim zlato iz Varšave\nAtmosfera u našoj reprezentaciji je dan nakon fantastičnog uspeha Milice Nikolić, koja je posle punih 17 godina srpskom džudou donela novu medalju, a pred današnje nove borbe na šampionatu Evrope u Tel Avivu, na najvišem nivou. Svi se sada nadaju da će ovaj veliki uspeh, u koji je utkano puno rada, pozitivno uticati i na naš fantastični dvojac Aleksandar Kukolj i Nemanja Majdov, od kojih s pravom očekujemo medalje. Veruje se da Srbija, koja u kategoriji do 90 kilograma, ima dva sjajna borca, može da ima bar jednog finalistu. Posle žreba gde su Kukolj i Majdov svrtani u gornji deo „šešira”, što znači da se pre polufinala ne mogu sastati, računica je takva da će naša zemlja, koja ima u ovoj kategoriji aktuenog evropskog i svetskog prvaka, imati bar jednog borca za zlatnu\n26.04.2018 u 18:59\nMilica Nikolić treća u Evropi\nSrbija je u Tel Avivu, a seniorskom šampionatu Evrope, posle skoro sedamnaest godina, uspela da osvoji novu medalju, i to zahvaljujući fantastičnoj Milici Nikolić, takmičarki Crvene zvezde, koja je u kategoriji do 48 kilograma osvojila bronzanu medalju. Naša reprezentativka je posle poraza od Mađarice Černovicki, koja je u Izraelu ostala bez medalje, smogla snage da u odlučujućoj borbi, u repasažu, pokaže koliko zaista vredi. Pobeda nad Belgijankom Jurom Ane Sopše, samo je potvrdila da evropski ali i nadamo se svetski džudo dobija novu šampionku. Poslednji put, naš ženski džudo se radovao u Parizu, 2001. godine kada je Mara Kovačević, takođe na prvenstvu Starog kontinenta, osvojila bronzano odličje. Ovaj uspeh, zlata vredan, dobro će doći ovoj mladoj takmičarki koja je prve lekcije\n24.03.2018 u 18:13\nDžudo savez: Bez takmičenja sa nepriznatom državom Kosovo\nDžudo savez Srbije potvrdio je danas je juniorskim reprezentativkama Anji Obradović i Marici Perišić nije dozvolio da se takmiče protiv rivalki iz tzv. Kosova na Evropskom kupu u Sarajevu i pozvao Vladu i Olimpijski komitet Srbije da pronađu model za postupanje u sličnim situacijama. „Povodom učešća reprezentativaca Srbije u džudou koji ovog vikenda učestvuju na Evropskom juniorskom kupu u Sarajevu, a na kome između ostalih nastupaju i takmičarke i takmičari nepriznate države Kosovo, Džudo savez Srbije doneo je odluku da se na tom turniru naši reprezentativci neće nadmetati sa istim iz nepriznate države Kosovo. Voljom žreba na Evropskom juniorskom džudo kupu u Sarajevu, u prvom kolu u nedelju trebalo je da se sastane Anja Obradović sa takmičarkom nepriznate države Kosovo Laurom Fazliju, a\n17.12.2017 u 22:33\nKukolj završio godinu kao najbolji na svetu\nAktuelni evropski džudo šampion Aleksandar Kukolj završio je 2017. godinu kao najbolji na svetu u kategoriji do 90 kg. Na poslednjem ovogodišnjem Grend slemu, koji je proteklog vikenda održan u Sankt Peterburgu, osvojio je peto mesto, ali je zadržao primat i pripala mu je nagrada od 15.000 dolara, koju dodeljuje Svetska džudo federacja. Naporna sezona ostavila je traga, pa ne čudi što su na poslednjem takmičenju mnogi favoriti, među kojima je bio i naš as, ostali bez medalje. Na početku borbi u kategoriji do 90 kg Kukolj je poražen od Korejca Don Han Gvaka, ali je zahvaljujući činjenici da je njegov rival stigao do finala, stekao šansu da se bori za bronzanu medalju, gde ga je čekao naturalizovani Španac gruzijskog porekla Nikolos Šerazadšvili. Bila je to borba u kojoj je naš takmičar\n15.12.2017 u 23:00\nČetvoro naših takmičara na tatamiju\nOvog vikenda u Sankt Peterburgu završava se džudo sezona u svetu. Najbolji džudisti na planeti, među kojima i četvoro naših takmičara, nadmetaće se na poslednjem ovogodišnjem Grend slemu u Rusiji. Danas, prvog dana turnira boje Srbije braniće dve takmičarke: Milica Nikolić u kategoriji do 48 kg i Jovana Rogić do 57 kg, dok će se sutra poslednjeg dana takmičenja na tatamiju boriti Aleksandar Kukolj do 90 kilograma i u superteškoj kategoriji preko 100 kilograma mladi Žarko Ćulum. Nakon jučerašnjeg žreba može se reći da je pred srpskim džudo majstorima veliki i značajan ispit, s obzirom da će ispred sebe imati takmičare svetske klase. Milica Nikolić će se u 1. kolu sastati sa Francuskinjom Melani Klemen, dok Jovanu Rogić očekuje duel sa Brazilkom Renatom Silvom. Evropski prvak iz\n01.09.2017 u 18:34\nNemanja Majdov šampion sveta u džudou\nNemanja Majdov novi je šampion sveta u džudou u kategoriji do 90 kilograma! Takmičar Crvene zvezde je neverovatan dan krunisao sjajnom pobedom u finalu protiv Slovenca Mihaila Žganga, koji je u polufinalu bio uspešniji od evropskog prvaka Aleksandra Kukolja. Ovim sjajnim ostvarenjem u Budimpešti ostvaren je najveći uspeh srpskog džudoa do sada. U sportu nije lako biti najbolji, rekorder ili šampion, ne samo po svojoj vrednosti i dostignućima već i po viteškim obležjima.U džudou je veoma važno poštovati protivnika, igrati fer na tatamiju, biti dakle kompletan sportista. To su osnovna načela sporta, to su izuzetne odlike, komponente samo onih najboljih


ponedeljak, 20. maj 2019, 10:05\nDo 2050. godine u gradovima širom sveta će živeti oko 70 odsto stanovništva. Normalno svakodnevno funkcionisanje gradskih sistema i dostupnost svih usluga biće moguće samo primenom novih tehnologija. Savremena rešenja objedinjena su u konceptu pametnih gradova. Prošle godine u izgradnju digitalizovanih zajednica uloženo je 100 milijardi dolara. Prvi koraci su napravljeni i u Srbiji. Kojom brzinom i kakvim rešenjima možemo da ispratimo svetske trendove? O tome za magazin Šetnja govore Željko Tomić, predsednik Saveza za e-upravu NALED-a i Dara Gravara iz Ministarstva za državnu upravu, rukovodilac Srpsko-korejskog informatičkog centra.\nSve više poljoprivrednika u Srbiji je zainteresovano za grupnu sertifikaciju organske proizvodnje. Saznaćete kako taj model povezivanja proizvođača funkcioniše u opštinama Brus i Blace, poznatim po voćarstvu i stočarstvu.\nSvetski putnik je, ovog ponedeljka, glumica Gorica Popović.\nO tome kad rekreativno trčanje prerasta u strast i potrebu da se odmere mogućnosti sa drugima, u rubrici „Više od igre", govori Veroljub Zmijanac, osnivač beogradskog trkačkog kluba, jedan pionira modernog trkačkog pokreta u Srbiji.\nČućete i utiske o izložbi Karavađo, priređenoj u Napulju- gradu u kojem je tokom svog osamnaestomesečnog boravka, ovaj umetnik iskoračio iz baroka u realizam.\nUrednik i voditelj je Olivera Stajić


Приказан филм “Душу нису убили” | Јадовно 1941.\nPrikazan film “Dušu nisu ubili”\nObjavljeno u Drakulić, Motike, Šargovac, Knjige i feljtoni\nU Gradskom pozorištu u Foči večeras su predstavljeni film i knjiga “Dušu nisu ubili” novinarke Mire Lolić Močević, kao i istorijska monografija “Zatiranje Srba u BiH u 20. vijeku” istoričara Drage Mastilovića.\nFoča – predstavljeni film i knjiga “Dušu nisu ubili” Foto: SRNA\nFilm i dvije knjige govore o masovnim stradanjima Srba u dva svjetska rata, kao i o srpskim žrtvama u građanskom ratu u BiH od 1992. do 1995. godine.\nMočevićeva je rekla da narod u BiH nema pravo na zaborav.\n“Srpski narod u BiH je iz 20. vijeka izašao sa demografskim manjkom od 15 odsto. Zajednička osobina 59 svjedoka u knjizi `Dušu nisu ubili` je da su njihove porodice stradavale u sva tri rata”, rekla je Močevićeva.\nOna je dodala da knjige i film govore o ubijanjima civila, a ne vojnika, te da je osnovna želja svih sagovornika da se takvo stradanje nikada i nikome ne dogodi.\nPromociju su zajedno organizovali Centar za kulturu i informisanje Foča i Udruženje “Srpsko-ruski most”.\n“Ovaj film je bacio svjetlo na mnoge događaje koji su zapostavljani i zaboravljani. Svakako da se na ovome naša saradnja sa Srpsko-ruskim mostom neće završiti”, rekao je direktor Centra za kulturu i informisanje Vladimir Pantović.\nDušu nisu ubili – jedan narod – jedan vijek – tri stradanja …\nRTRS počeo snimanje dokumentarnog filma o stradanju Srba\nRogatica: Održana promocija dokumentarnog filma i knjige …


Zaharova: Rusija 24 sata dnevno spremna za saradnju sa Nemačkom o Navaljnom - Sputnjik Srbija\n11:19 06.09.2020 Preuzmite kraći link\nMoskva je spremna 24 sata dnevno da sarađuje sa Berlinom u situaciji sa Aleksejem Navaljnim, izjavila je portparolka Ministarstva spoljnih poslova Rusije Marija Zaharova.\n„Spremni smo 24 sata dnevno za saradnju sa nemačkom stranom. Želim da podsetim da, kada je ruski ambasador bio u nemačkom Ministarstvu spoljnih poslova, upitao je da li postoje neki konkretni podaci koje bi ruska strana mogla da dobije na proučavanje radi istrage. Nije mu ništa predato. Ista situacija je i danas“, istakla je portparolka ruskog Ministarstva za televiziju „Rusija 24“.\nZaharova je podsetila da je ruska strana 27. avgusta predala Nemačkoj žalbu Državnog tužilaštva Ruske Federacije o Navaljnom. Pošto je zahtev hitno prosleđen, Moskva je očekivala jednako brz odgovor od nemačke prestonice, naglasila je ona.\n„A šta vidimo? Još uvek nema odgovora. Štaviše, ispostavilo se da je tek ovog petka ova žalba prosleđena berlinskoj pravosudnoj službi, Kancelariju za pravosuđe... Ako je Berlinu potrebna hitnost, onda pre svega ovu hitnost treba da pokaže nemačka strana“, precizirala je portparolka.\nPredlog ruskih lekara nemačkim kolegama: Zajednička grupa za slučaj Navaljnog\nRusko Ministarstvo: Zapadne zemlje godinama radile na agensima iz grupe „Novičok“\nNemačka, Rusija, Marija Zaharova, Aleksej Navaljni


Radnik Elektroprivrede Srbije (EPS) Slobodan Stošić (47) preminuo je od posledica povreda koje je zadobio kada je pao sa stuba dok je radio na niskonaponskoj mreži u selu Gornja Trnica kod Trgovišta, saopštio je danas EPS. Radnik je stradao juče, kada…\nNesreća na Koridoru 10 – Poginuo radnik kod Vladičinog Hana\nRadnik S.M (61) iz Zemuna danas je poginuo u blizini Vladičnog Hana pošto je pao s krana na kome je radio na izgradnji mosta na Koridoru 10. Policijskoj stanici u Vladičinom Hanu nesreća je prijavljena oko 11,15 sati, rekao je Tanjugu portparol Polcijske…\nU Slavonskoj ulici u Sremskoj Mitrovici danas oko podne desila se nesreća kada je radnik Kablovskog operativnog sistema „Kopernikus“ pao sa bandere zadobivši povrede od čijih je posledica preminuo. O slučaju se još nije oglasila mitrovačka policija,…\nPoginuli radnik radio na crno, slede mere\nRadnik M.S. (52) u ugostiteljskoj radnji “Volej bič" na Paliću,koji je usled povreda na radu preminuo dva dana kasnije, 14. avgusta, bio je angažovan "na crno". U skladu sa tim inspektor rada će preduzeti odgovarajuće mere, saopštilo je Ministarstvo…\nHEROJ DANA: Renato Grbić spasio radnika koji je pao u reku dok je obnavljao prugu na Pančevačkom mostu\n"Prijatelj je uzviknuo: Renato, Renato, čovek je u vodi. Brzo sam upalio čamac i izvukao nesrećnog čoveka iz vode koji je najverovatnije pao sa Pančevačkog mosta. Mislim da je radnik kojeg je unajmila Železnica za rekonstrukciju pruge jer je imao narandžasti…


Srbija nije inicirala ulazak u ruski savez : Nadlanu.com\nSrbija nije inicirala ulazak u ruski savez\nObjavljeno 18. maja 2011. / 13:42:46\nBEOGRAD, 18. maja 2011. (Beta) - Ministar odbrane Srbije Dragan Šutanovac negirao je u sredu da je iz ministarstva na čijem je čelu potekla inicijativa za uključivanje Srbije u Organizaciju sporazuma o kolektivnoj bezbednosti (CSTO), koju predvodi Ruska Federacija.\nNa konferenciji za novinare, Šutanovac je podsetio da postoji odluka Skupštine Srbije o vojnoj neutralnosti i da Ministarstvo odbrane poštuje tu odluku i jednako se odnosi prema svim vojnim savezima.\nDragan Filipović, generalni direktor Generali Osiguranja…\nRuska agencija Interfaks objavila je nedavno, pozivajući se na neimenovanog ruskog vojnog diplomatu, da je Srbija jedan od najverovatnijih kandidata za ulazak u CSTO, organizacije koja okuplja neke od bivših sovjetskih republika. "Ulazak Srbije u CSTO je potpuno moguć, odgovarajuće konsultacije se o tome već vode", rekao je taj izvor.\nŠutanovac je, odgovarajući na pitanje o mogućnosti relaksacije ili ukidanja zone zabranjenog leta ka Kosovu, potvrdio da se na tu temu vode odredjeni razgovori i najavio da uskoro očekuje kvalitetne odgovore. Ministar je podsetio da je postojanje te zone posledica rata koji je vodjen 1999. godine, ali je dodao da je Srbija stasala da u potpunosti vodi računa o svom vazdušnom prostoru.


Pozitivni rezultati aкcije saкupljanja pesticidnog otpada - Ozon Media\nSremska Mitrovica – Završena je akcija prikupljanja ambalažnog pesticidnog otpada na teritoriji Sremskog okruga, koja je realizovana peti put, u organizaciji Udruženja „SECPA“. Akciju su na teritoriji Sremske Mitrovice podržali Agencija za ruralni razvoj Grada Sremska Mitrovica, kao i Gradska uprava za poljoprivredu i zaštitu životne sredine, posebno u delu najave i promocije.\n“Ta podrška dala je i pozitivne efekte – sakupljeno je više opasnog otpada nego prethodnih godina, i više subjekata se odazvalo akciji. U periodu od 20-22.maja, na teritoriji Sremske Mitrovice, organizovano prikupljanje je vršeno u 11 sela i u gradu, a prikupljeno je 2,5 tone (2.512 kg) pesticidnog otpada. Najviše poljoprivrednika se odazvalo u Manđelosu (30) i Martincima (27), dok je količinski najviše otpada prikupljeno u Čalmi (851kg). Ove godine je u akciju uključeno jedno selo više nego prošle godine, čime se ukazuje na potrebu da se akcija nastavlja u buduće i proširi na ona mesta koja nisu uključena, a imaju potrebu za odlaganjem pesticidnog otpada”, rekao je Petar Samardžić, direktor Agencije za ruralni razvoj.\nCilj ove akcije jeste da ambalaža od sredstava za zaštitu bilja ne završi u komunalnom otpadu, divljim deponijama ili kanalima, nego da se na pravilan način deponuje i uništi. Ambalaža ima važnu ulogu u sigurnoj isporuci i upotrebi sredstava za zaštitu bilja, pri čemu se smanjuje na najmanju moguću meru rizik gubitka u lancu plasmana kao i izloženosti korisnika. Udruženje „SECPA“, zajedno sa svojim članicama, intenzivno sarađuje sa korisnicima sredstava kako bi se obezbedio efikasan sistem zbrinjavanja ambalažnog otpada.


Bombe Vučića ne plaše - 03.04.2016, Sputnik Srbija\nPremijer Aleksandar Vučić izjavio je u Leposaviću da ga napad, koji se rano jutros dogodio u hali u Zubinom potoku, neće zaplašiti. 03.04.2016, Sputnik Srbija\n10:20 03.04.2016 (Osveženo: 14:48 30.08.2021)\n© Tanjug / NEMANJA JOVANOVICAleksandar Vučić\n„Snagu Srbiju ništa ne može da uplaši“, rekao je Vučić obraćajući se građanima i rudarima „Trepče“ i dodao da se prevario svako ko je mislio da će ga zastrašiti i odvratiti od posete Kosovu.\nVučić je poručio da Vlada Srbije neće ostaviti svoj narod na Kosovu i Metohiji i da samo snažna Srbija može zaštititi njihove interese.\nVučić je, obraćajući se građanima Leposavića, među njima i rudarima „Trepče flotacije“ u Leposaviću, rekao da „nećemo dozvoliti da nam uzmu ’Trepču‘“ i podvukao da će Vlada Srbije uvek brinuti o srpskom narodu na Kosovu i Metohiji, „jer smo svi deo istog naroda“.\n„Srbi sa Kosova i Metohije deo su naše države“, rekao je premijer i dodao da nikada neće praviti razliku između građana u centralnoj Srbiji i južnoj pokrajini.\nVučić je, osvrnuvši se na one koji su bacali bombe u Zubinom Potoku, rano jutros, uoči njegovog dolaska, misleći, kako je primetio, da mogu da ga uplaše da ne dođe na Kosovo, podvukao da samo snažna i jaka Srbija može da zaštiti interese srpskog naroda na Kosovu i Metohiji.\n3 April 2016, 08:23\nVučić je podvukao da onaj ko nije jak u svetu, ko nema dovoljno prijatelja — ni na koji način ne može da zaštiti srpski narod.\n„Potrebna je jaka, slobodna, ujedinjena Srbije, ne rascepkana i posvađana. Važno je da imamo snažan uticaj u glavnim gradovima sveta, i samo takva snažna Srbija može da brani svoje interese i zaštiti svoj narod na Kosovu i Metohiji“, naglasio je on.\nKako je naveo, prazne su priče da se to može rešavati sekirom i dodao da bi to bilo samo šteta za naš narod u Pokrajini.\nOn je preneo da je Beograd u dijalogu sa Prištinom od početka insistirao da se u Briselu razgovara o imovini, ali da su neki to sve vreme izbegavali ne želeći da prihvate da to bude jedini način.\nOn je podvukao da se zna ko je gradio Crnce i Belo Brdo, i ko u njima radi, kao i da to ne može da uzima kome god padne na pamet.\n„Nedvosmisleno ćemo se politički boriti i suprotstaviti tome i nadam se da će biti dovoljno mudrosti i u Prištini i Briselu da to razumeju“, rekao je Vučić.\nOn je izrazio nadu da Priština neće praviti probleme, kao što je učinila sa uvozom eksploziva, kao i da Beograd neće morati da odgovara na sličan način.\n17 Mart 2016, 18:47\n„Kada govorimo o obnovi škola, ambulanti, kao što ih obilazim u centralnoj Srbiji, to ću uraditi i u Leposaviću, Kosovskoj Mitrovici, Zvečanu, Partešu, Novom Brdu, Šilovu, Štrpcu, i svakom drugom srpskom mestu. Naša deca i ovde moraju da imaju iste uslove kao deca u Beograd. Ne mogu naša deca na Kosovu da idu u poljske toalete, ili da deca u Beogradu imaju računare, a oni ovde nemaju ni table“, naglasio je on.\n„Srbija i Vlada su uvek uz vas i nikada nećete ostati sami“, zaključio je on.\nVučić se Srbima na Kosovu zahvalio što su na braniku otadžbine uvek znali da zaštite interese svog naroda i države.


SZO: Velika verovatnoća za nove opasnije sojeve virusa - Sandžak Haber - Sandžačke Internet Novine\nNaslovna COVID 19 SZO: Velika verovatnoća za nove opasnije sojeve virusa\nSZO: Velika verovatnoća za nove opasnije sojeve virusa\nŽENEVA – Stručnjaci Svetske zdravstvene organizacije (SZO) upozorili su danas da “postoji velika verovatnoća” pojave novih sojeva korona virusa, “moguće i opasnijih”.\n“Pandemija je daleko od završene”, navodi se u saopštenju tima stručnjaka iz Vanrednog odbora koji savetuju generalnog direktora SZO.\n“Postoji velika verovatnoća pojave i širenja novih, zabrinjavajućih sojeva i moguće opasnijih i još težih za kontrolisanje” od onih koje je registrovala ta UN agencija, dodaje se u njihovom upozorenju.\nNavodi se i da su novi trendovi zabrinjavajući. ;”Osamnaest meseci posle objave medjunarodne zdravstvene hitne situacije mi i dalje jurimo za virusom, a on nastavlja da juri za nama”, rekao je predsednik odbora, Francuz Didje Usen (Didier Houssin), na konferenciji za novinare.\nDelta soj, prvo registrovan u Indiji, se ubrzano širi svetom i ponovo izaziva jačanje pandemije. Mnogo zarazniji od drugih, ovaj soj se pokazao i otporniji na vakcine mada one i dalje štite od najtežih oblika kovida-19 i smrtnih slučajeva.\n“Treba nastaviti sa neumornim zalaganjem za ravnopravan pristup vakcinama, za ravnopravnu raspodelu vakcina u svetu i podsticati podelu vakcina, lokalnu proizvodnju, oslobadjanje od prava na intelektualnu svojinu. Treba raditi na transferu tehnologije, jačanje kapacitete proizvodnje i naravno potrebnom finansiranju za sprovodjenje svih tih aktivnosti”, rekao je profesor Usen.\nSZO, nevladine organizacije i pogodjene zemlje mesecima osudjuju nejednakost u raspodeli vakcina u svetu.\nPrethodni tekstVečeras će bojama Republike Turske, biti osvijetljenja zgrada Gradske uprave u Novom Pazaru\nSledeći tekstPolicija u Zemunu uhapsila deset osoba zbog prodaje heroina\nPronađeno beživotno telo devojke koja je skočila sa mosta na Tari! Ostavila oproštajno pismo\nSamoubistvo skokom sa mosta na Tari\nPronađeno beživotno telo devojke koja je skočila sa mosta na Tari!...\nRedakcija - 28. Jula 2021. 0\nUhapšen zbog pucnjave u centru Novog Pazara\nPacijent iz Beograda hospitalizovan u Novom Pazaru\nMerjem i Mehmed najčešća imena u Sandžaku


Novi master program na Univerzitetu u Beogradu - Računarstvo u društvenim naukama | Fakulteti\nKonkurs za studentski smeštaj i ishranu 19/07\nUNS: Počinje upisna trka na fakultetima 16/06\nMarketinška debata stručnjaka i studenata – “12 stolica” 17/11\nObjavljen je konkurs za upis na master akademske studije Računarstvo u društvenim naukama u okviru Univerziteta u Beogradu. Studenti koji se prijave imaće priliku da prvi upišu ovaj master program i biće oslobođeni plaćanja školarine. Konkurs za prijavljivanje je otvoren do 31. decembra.\nMaster program Računarstvo u društvenim naukama zamišljen je kao nastavak studija iz oblasti društvenih nauka – ekonomske nauke, sociologije, psihologije, menadžmenta, prava, finansija, filologije i sličnih nauka. Fokus je primena računarskih tehnologija u pomenutim oblastima.\nSvi studenti koji su završili osnovne akademske studije u trajanju od četiri godine i koji su ostvarili 240 ESPB bodova, a pre svega oni koji su završili fakultete društveno humanističkih nauka, imaju priliku da se prijave i upišu ovaj master program u trajanju od godinu dana.\nRačunarstvo u društvenim naukama, kao master studijski program, podrazumeva dve obavezna predmeta vezana za korišćenje naprednih Internet tehnologija, kao i tri izborna predmeta iz neke od oblasti društvenih nauka (sociologija, finansije, menadžment, ekonomske i pravne nauke, lingvistika, filologija itd.).\nStudenti koji završe ovaj master program dobijaju zvanje Master računarstva u društvenim naukama.\nSve informacije kao i način prijavljivanja dostupni su na zvaničnom sajtu.\nKompanija "JT International a.d. Senta" objavljuje konkurs za studentsku praksu\nIsplate junskih kredita i stipendija\nNe odustaju od zahteva: Protest studenata Ekonomskog fakulteta ostaje!\nVećina srednjoškolaca planira da upiše fakultet ili visoku školu\nTAGS: master studijeRačunarstvo u društvenim naukamauniverzitet u beogradu


Avgust u hotelu Regent Porto Montenegro u znaku gastronomije - Harper‘s Bazaar\nSvoju drugu godišnjicu hotel Regent obeležava kroz svojevrsnu gastro razglednicu ovog podneblja, tokom celog meseca avgusta.\nGlavni nosilac gastronomske edicije u Regentu je Veče sa Marinom Cvetić koje će se održati 12. avgusta 2016. godine od 20h.\nČetiri luksuzna ganga, idealno kombinovani da odgovaraju karakternim notama vina Marine Cvetić, biće prilika za druženje sa ovom renomiranom preduzetnicom fantastične međunarodne reputacije u svetu vina i biznisa. Marinu Cvetić život vodi preko Srbije, Hrvatske, Austrije i Nemačke u Italiju 1987. godine. U Italiji je započela rad i život sa Giannijem Masciarellijem koji je po njoj – svojoj supruzi nazvao nekoliko prestižnih linija vina. Tokom niza godina, Cvetićeva je preuzela punu odgovornost nad kompanijom i uvela nove standarde u proizvodnji, širenju kompanije i promociji vina, gde postiže zapažene rezultate.\nOva Poslovna žena 2006. godine proglašena od strane magazine Abruzzo Impressa i okićena brojnim drugim međunarodnim nagradama, predaje na Univerzitu L’Aquila, Guido Carli, prestižnoj Milanskoj Politehnici, biće glavna zvezda večeri vrhunske gastronomije i vina u hotelu Regent.\nNastavak gastro događaja za mesec avgust sledi u vidu tradicionalnog Nedeljnog porodičnog ručka, uz degustaciju Kamnik vina zakazanog za nedjelju 28. avgust. Vikendi u znaku paradajza su posebna ponuda Gourmet Cornera, u kojem dominiraju već viđene i redefinisane delicije ovog omiljenog letnjeg povrća.\nNovina koju donosi leto je Chef’s table - opcija koja gostima omogućava da izvršni šef kuhinje, Željko Knezović kuva za njih, po ličnom izboru u posebnom delu Dining Room restorana uzdruženje i degustaciju vina.\nU čast druge godišnjice otvaranja Regenta, Regent Spa Centar 27. avgusta nudi 50% popusta na kupovinu Spa vaučera (vaučeri se mogu iskoristiti do 27. avgusta 2016. godine).


JEREMIC I TERCI: VECINA ZA DODELU STATUSA SRBIJI\nRIM, Jan 25 (Tanjug) - Ministar spoljnih poslova Srbije Vuk Jeremic izjavio je danas da je vecina evropskih zemalja vec sada donela odluku da podrži dodeljivanje statusa kandidata Srbiji u martu, ali da smo daleko do toga da možemo da kažemo da je on zagarantovan.\nJeremic je, u izjavi Tanjugu nakon sastanka sa italijanskim ministrom spoljnih poslova Đuliom Tercijem, rekao da u ovom trenutku nije zahvalno predvidati ishod narednih sastanaka ministara spoljnih poslova EU, ali da i dalje postoji prostor da se dostigne konsenzus svih clanica EU o dodeljivanju statusa kandidata."Posveceni smo pronalaženju rešenja, ustanovili smo seriju bilateralnih mehanizama za konsultacije i ostajemo u bliskoj vezi ne samo sa onima koji su se vec otvorili u smislu pozicije da ce nas podržati, vec i sa onima koji svoju odluku nisu doneli", rekao je Jeremic Tanjugu.\nOn je dodao da je pred Srbijom nekoliko nedelja sveobuhvatnog diplomatskog angažovanja usmerenog na evropski proces.\n"Ima prostora za uspeh, ali istini za volju, daleko od toga da možemo da kažemo da je on zagarantovan", podvukao je šef srpske diplomatije.\nNa pitanje koje zemlje još nisu donele pozitivnu odluku po pitanju statusa kandidata Jeremic je rekao da ne bi bilo na mestu da ikoga imenuje, ali da je "velika vecina u ovom trenutku donela odluku da podrži Srbiju". "Postoji jedan broj onih koji još nisu došli do te odluke, ali nadam se da ce doci", dodao je ministar Jeremic. On je podsetio da je tehnicki dijalog Beograda i Prištine važan deo procesa donošenja odluke medu clanicama EU i izrazio uverenje da ce "oni koji se tim dijalogom bave na svom nivou, uraditi najbolji moguci posao".\nMinistar spoljnih poslova Italije Đulio Terci izjavio je danas u Rimu da njegova zemlja snažno podržava evropski put Srbije i da ocekuje da ce Srbiji status kandidata biti odobren u martu.\n"Nadamo se da ce Savet ministara i Evropski savet doneti pozitivnu odluku, ali to zavisi od procesa pregovora Beograda i Prištine i paralelno Srbije i Kosova sa medunarodnim sagovornicima", rekao je Terci na konferenciji za novinare posle susreta sa šefom srpske diplomatije Vukom Jeremicem.\nOn je dodao da Italija ima veliki interes da se pitanje kandidature zatvori i ponovio da Zapadni Balkan pripada Evropi. "Snažno verujemo u proširenje EU na Zapadni Balkan", porucio je Terci.\nNa molbu Tanjuga da prokomentariše politicke uslove koji su neplanirano postavljeni pred Srbiju 9. decembra, kada se u Briselu prethodni put odlucivalo o statusu kandidata, Terci je ponovio da ti uslovi nisu bili fer. On je, medutim, naveo da su uslovi koje je Evropski savet odredio 9. decembra, a koji se ticu integrisanog upravljanja administrativnim prelazima, slobodne kretanja, bezbednosti ne severu Kosova, jasno istaknuti. "Moje primedbe, i to i dalje smatram, odnosile su se na to medunardna zajednica treba da izbegne diskusiju o ovom pitanju (Kosova) koja može u delu javnosti Zapadnog Balkana proizvesti utisak da EU razmišlja o postavljanju novih uslova Srbiji", objasnio je Terci.\nPrema njegovom mišljenju, na takvu vrstu uslovljavanja stavljena je tacka posle sastanka šefova diplomatija država clanica EU u ponedeljak.\nNa pitanje Tanjuga da li Italija ima razumevanja za plan u cetiri tacke predsednika Tadica o Kosovu, on je naveo da je predsednik Tadic izneo niz principa o kojima, iako još ne zna detalje, može da se raspravlja u Briselu. "Predsednik Tadic je izneo niz principa koje se ticu sprske zajednice na Kosovu i to je veoma važan element o kome bi se moglo raspravljati u Briselu", rekao je Terci.\nJeremic je rekao da je Italija jedan od najvecih saveznika i najsnažnijih zagovornika evropske buducnosti Srbije, što je za Srbiju od velike važnosti. "Ponovo je Italija na celu diplomatskih napora usmerenih ka nastavku evropskog puta Srbije i ponovo želim da izrazim svoju duboko zahvalnost za takav stav italijanske vlade", porucio je šef srpske diplomatije.\nOn je naveo da ce u danima i nedeljama koji su pred nama, Italija i Srbija zajednicki raditi na tome da se postigne konsenzus zemalja EU za sledece formalne korake Srbije na na putu ka EU. "Verujem da napredak može da se napravi. Postoji prostor za manevar, on nije bezgranican, ali verujem da je moguce ako se potrudimo. Srbija ce se truditi svim snagama", porucio je Jeremic.\nDva ministra su razgovarala i o bilaterlanim odnosima dve zemlje, istakavši da su oni intenzivni i da postoji prostor da se još prošire. "Naša ekonomska razmena povecana je 70 odsto u 2011. godini uprkos globalnoj ekonomskoj recesiji. Imamo veoma važne italijanske investicije u Srbiji i postoji mogucnost da se, u buducnosti, razvuju infrastrukturni projekti", rekao je Terci.\nJeremic je podsetio da je Italija najvažniji ekonomski partner Srbije u EU i izrazio ocekivanje da ce nastaviti i cak prošiti ekonomsku saradnju sa Srbijom. Jeremic boravi u jednodnevnoj poseti Rimu tokom koje se, pored Tercija, sastao i sa predsednikom Donjeg doma italijanskog parlamenta Đanfrankom Finijem.\nRIM, 25. januara 2012. (Beta) Italijanski ministar spoljnih poslova Đulio Terci izjavio je danas u Rimu, posle razgovora sa srpskim kolegom Vukom Jeremićem, da EU ne želi da postavlja nove uslove Srbiji na putu ka sticanja statusa kandidata.\n"Uslovi EU za dodeljivanje statusa kandidata (Srbiji) su jasni i Evropa neće postavljati nove", kazao je italijanski ministar, saopštilo je italijansko Ministarstvo spoljnih poslova, a prenela agencija Ansa.\nTerci je u razgovoru sa šefom srpske diplomatije poručio da "Zapadni Balkan pripada Evropi" i ponovio da Beograd ima punu podršku Italije u integraciji u EU.\nU pogledu Kosova, italijanski ministar je rekao da su uslovi za priključenje Srbije EU jasni i da međunarodna zajednica treba da "izbegava autonomne diskusije a time i mogućnost da javno mnjenje u zemljama Balkana stekne utisak da se žele nametnuti novi uslovi".\nTerci je još istakao da između dve države postoje intenzivni bilateralni odnosi, posebno imajući u vidu rast od 17 odsto u trgovinskoj razmeni u 2011. godini kao i najavljene nove italijanske investicije u sektoru infrastrukture, obnovljive energije i u prehrambrenoj industriji.\nJEREMIC: SAMIT VLADA ITALIJE I SRBIJE U MARTU U BEOGRADU\nRIM, Jan 25 (Tanjug) - Ministar spoljnih poslova Srbije Vuk Jeremic najavio je danas u Rimu da ce u martu u Beogradu biti održan Samit vlada Italije i Srbije.\nOn je, nakon sastanka sa šefom italijanske diplomatije Đuliom Tercijem izjavio da su pripreme tog samita u toku, i da ce Beograd ugostiti celokupnu italijansku vladu na celu sa primerom Mariom Montijem.\n"Bice nam cast da ugostimo italijansku vladu", rekao je Jeremic.\nTo, medutim, nece biti jedina prilika da predstavnici italijasnke vlade posete prestonicu Srbije, napomenuo je Jeremic i dodao da ce u aprilu u Beogradu biti održan ministarski sastanak Jadranskojonske inicijative, kojom Srbija trenutno predsedava.\nJedan od ucesnika sastanka bice i ministar spoljnih poslova Italije Đulio Terci, dodao je šef srpske diplomatije. Jeremic boravi u jednodnevnoj bilaterlanoj poseti Rimu tokom koje se susreo sa šefom italjanske diplomatije Đuliom Tercijem i predsednikom donjeg doma italijanskog parlamenta Đanfrankom Finijem.\nŠULC: SRBIJA ZASLUŽUJE STATUS KANDIDATA U MARTU\nBEOGRAD, Jan 25 (Tanjug) - Novoizabrani predsednik Evropskog parlamenta Nemac Martin Šulc izjavio je da Srbija zaslužuje status kandidata za clanstvo u EU u martu.\nŠulc je istakao da se postavljeni uslovi u evropskom integracionom procesu moraju ispuniti.\n"Kao što znate, Evropska komisija je, kao izvršna ruka EU, predložila da Srbija dobije status. Ali, konacnu odluku moraju da donesu svi lideri EU jednoglasno. Prerano bi sada bilo spekulisati da li ce ta jednoglasnost biti postignuta u martu. Što se mene tice, ja sam gotovo siguran da ce vecina u EP dati svoj pristanak i podržati status kandidata za Srbiju", rekao je Šulc u intervjuu današnjim "Novostima".\nOn je naglasio da je važno za Srbiju da se u vezi s njenim clanstvom postavlja pitanje "kada", a ne "da li". "Ritam pristupa zavisi od mnogih faktora, pre svega, od toga koliko brzo Srbija nastavlja s politickim reformama i reformama slobodnog tržišta, kao i od njene konstruktivne uloge u regionu. Voleo bih da vidim Srbiju kao clanicu EU što je pre moguce, mada se to nece desiti u bliskoj buducnosti", kazao je Šulc.\nOn je naglasio da je Srbija s prdsednikom Borisom Tadicem postigla neka spektakularna dostignuca na svom putu ka EU.\n"Uhvatili ste Karadžica, Mladica i Hadžica, koje je optužio sud UN za ratne zlocine. Doneli ste rezoluciju o Srebrenici. To nisu bile lake odluke. Ali, bolje je odlucno ostaviti duhove prošlosti za sobom i usredsrediti se na buducnost, nego stalno iznova otvarati stare rane", rekao je Šulc.\nOn je dodao da je Srbija ostvarila i dobar napredak u reformi svog pravosudnog sistema, krecuci se ka funkcionalnoj tržišnoj ekonomiji, boreci se protiv korupcije i ojacavajuci vladavinu prava.\n"Sve ove reforme bi trebalo da budu nastavljene bez obzira na planove za clanstvo u EU", smatra Šulc. Prema njegovim recima, Srbija može da poveca verovatnocu da ce postati kandidat za EU u martu nastavljajuci napredak u normalizaciji veza sa Prištinom.\n"Dijalog sa Kosovom je znacajan faktor pristupnog puta Srbije. Dve strane treba da razgovaraju o veoma konkretnim pitanjima kao što su priznavanje diploma, energetika, trgovina i telekomunikacije. Beograd i Priština treba, takode, u potpunosti da primene sporazume vec postignute u dijalogu kojem posreduje EU", istakao je Šulc.\nNa pitanje da li je za njega prihvatljiv model "dve Nemacke" za medusobno rešenje odnosa Srbije i Kosova, Šulc je odgovorio da to nije validno i primereno poredenje.\n"Istorijski, politicki i diplomatski kontekst je bio prilicno drugaciji. Ono što je važno jeste da Srbija i Kosovo postepeno normalizuju odnose na pragmatican nacin. Postoje mnoga pitanja koja mogu da se reše, bez fokusiranja na velike teme, zasad", kazao je on.\nŠulc, koji je iz vremena dok je bio poslanik ostao upamcen po britkom jeziku, naglašava da ce na svojoj funkciji nastaviti da se bori protiv "politike moci" unutar EU.\nEU O SRBIJI I KOSOVU TEK KRAJEM FEBRUARA\nBRISEL, Jan 25 (Tanjug) - Lideri zemalja clanica Evropske unije okupice se u ponedeljak, 30. januara, na neformalnom samitu u Briselu, ali pitanja proširenja, ukljucujuci Srbiju i Kosovo, nece biti na dnevnom redu, receno je danas Tanjugu u sedištu EU.\n"Proširenje je za nas važna tema, ali nije predvideno da o tome razgovaramo ovaj put", rekao je Tanjugu diplomata blizak danskom predsedništvu Saveta.\nOn je podsetio da je u zaključima Saveta iz decembra prošle godine odluceno da ministri spoljnih poslova EU krajem februara odluce da li su ispunjeni uslovi da Srbija dobije status kandidata, i da Savet tu odluku potvrdi pocetkom marta.\nMinistri spoljnih poslova su se na sastanku pocetkom ove nedelje dotakli Srbije i Kosova, ali nisu doneli nikakve zakljucke.\nHUNDSTORFER: AUSTRIJA ĆE SE ZALAGATI DA SRBIJA DOBIJE STATUS KANDIDATA\nBEOGRAD, 26. januara 2012. (Beta) Austrijski ministar rada, socijalnih pitanja i zaštite potrošača Rudolf Hundstorfer izjavio je danas da će se njegova zemlja zalagati da Srbija u narednom periodu dobije status kandidata za članstvo u EU.\n"Austrija smatra da EU, u svakom slučaju, treba da ima u svom sastavu ovaj deo Evrope", rekao je Hundstorfer u Palati Srbija, nakon sastanka sa srpskim ministrom rada i socijalne politike Rasimom Ljajićem.\nLjajić je istako da je Srbija za sve reforme koje je sprovela od 2000. godine zaslužila status kandidata i zahvalio Austriji na podršci u sprovođenju tih reformi.\nMIHAJLOVIC: KORAK BLIŽE REŠENJU,ALI NE TAKO BLIZU KONACNOM\nBEOGRAD, Jan 25 (Tanjug) - Direktor Kancelarije Vlade Srbije za saradnju sa medijima Milivoje Mihajlovic izjavio je danas da su Beograd i Priština korak bliže rešenju za regionalno predstavljanje Kosova i Metohije, ali da nisu tako blizu konacnom rešenju.\n"Jedini model što se Vlade Srbije tice jeste da se Priština predstavlja u skladu sa Rezolucijom 1244. Na plocici koja bi stajala ispred delegacije Prištine trebalo bi da stoji Kosovo 1244 ili UN. Juce smo bili na korak bliže rešenju, ali nismo tako blizu rešenju", rekao je Mihajlovic, gostujuci na RTS.\nOn je istakao da Vlada Srbije ne želi da spreci predstavljanje Prištine na regionalnim forumima, vec da to želi, jer bi to doprinelo sredivanju stanja u pokrajini.\nVlada Srbije, prema njegovim recima, insistira da se pokrajinske institucije predstavljaju u skladu sa mejdunarodnim dokumentima, odnosno u skladu sa dokumentom koji je kljucni za odnose Beograda i Prištine. Na pitanje da li je u jucerašnjim razgovorima posrednika Evropske unije u dijalogu Beograda i Prištine Roberta Kupera i šefa pregovarackog tima Beograda Borislava Stefanovica bilo pritisaka na Srbiju da prizna nezavisnost Kosova, Mihajlovic je rekao da pritisaka uvek ima i da ce zemlje koje su priznale nezavisnost Kosova uvek zastupati tu poziciju, ali je istakao da Srbija nece priznati nezavisnost.\nMihajlovic je napomenuo da se vecina dogovorenog u dosadašnjem procesu dijaloga implementira, poput carinskih pecata, maticnih knjiga, katastarskih knjiga i slobode kretanja, a da je i dogovor oko univerzitetskih diploma blizu potpune implementacije.\n"Mislim da imamo šanse da nešto postignemo i oko integrisanog upravljanja prelazima. To je tehnicka stvar i nacelni dogovor je postignut", rekao je Mihajlovic.\nUpitan za najavljeni referendum na severu Kosova i Metohije, on je naveo ce se odredeni nivo razgovoara sa predstavnicima tamošnjih Srba nastaviti, ali da refrendum nece uticati na evropski put, kao što ne može da utice i na sama dešavanja u pokrajini.\n"On može da izazove nesuglasice i sitna trvenja medu Srbima na Kosovu i Metohiji, ali ništa više od toga", smatra Mihajlovic.\nRAZGOVORI KUPERA I TAHIRI VIDEO LINKOM\nPRIŠTINA, Jan 26 (Tanjug) - Iako je poseta posrednika EU u dijalogu Beograda i Prištine Roberta Kupera Prištini otkazana zbog snega, on ce ipak razgovarati sa šeficom pregovarackog tima Prištine Editom Tahiri putem video linka, javili su prištinski mediji. Prema navodima medija, zvanicnici u Briselu navode da je razgovor Kupera i Tahiri neophodan i da ce se realizovati putem video konferencije, kako je to i ranije cinjeno. Kuper nije mogao da zbog, vremenskih prilika, sleti na medunarodni aerodrom u Prištini. Britanski diplomata trebalo je danas da poseti Prištinu u sklopu napora da se podstakne nastavak dijaloga i postizanje rešenja o pitanju regionalnog predstavljanja Prištine. Kuper je juce boravio u Beogradu, gde je razgovarao sa šefom beogradskog tima Borkom Stefanovicem. Stefanovic je tom prilikom izneo nekoliko predloga modela za regionalno predstavljanje Prištine uz puno poštovanje Rezolucije Saveta bezbednosti UN 1244 . Stefanovic i Kuper su, pored problema regionalnog predstavljanja privremenih vlasti, razgovarali i o primeni sporazuma postignutih u dijalogu Beograda i Prištine, saopšteno je iz Vlade Srbije. Tokom razgovora je ocenjeno da se sprovodenje sporazuma postignutih u dijalogu odvija dobrim tempom i da je neophodno da obe strane ulože dodatne napore kako bi svi postignuti sporazumi bili u potpunosti implementirani.\nĐUKIĆ DEJANOVIĆ: NEIZVESNI LOKALNI IZBORI NA KOSOVU\nJAGODINA, 26. januara 2012. (Beta) Predsednica Skupštine Srbije Slavica Đukić Dejanović izjavila je da još nije odlučeno da li će lokalni izbori biti održani na Kosovu i ocenila da će to biti politička odluka.\n"Raspisivanje izbora i na teritoriji Kosova i Metohije političko je pitanje i, zakonski gledano, naravno da je Kosovo i Metohija teritorija Srbije, međutim mi ne možemo potpuno zatvoriti oči pred realnošću, koja je ovakva kakva je, i sigurno je da će biti doneta politička odluka oko toga da li će lokalni izbori biti raspisani i za opštine na Kosovu i Metohiji", rekla je ona.\n"Mi ćemo sigurno imati parlamentarne, pokrajinske i lokalne izbore u Srbiji do 11. maja, jer zakon nalaže da raspisivanje izbora mora biti do 11. marta, a samo održavanje izbora moguće je na Đurđevdan 6. maja, jer je to poslednja nedelja pre isteka roka ili je moguće da izbora bude i nedelju dana pre 6. maja", rekla je Slavica Đukić Dejanović.\nSkupština Zajednice opština na Kosovu i Metohiji pozvala je juče vlasti u Beogradu da lokalne izbore raspišu i na Kosovu.\nBRISEL/BEOGRAD, 25. januara 2012. (Beta) Spoljnopolitički odbor Evropskog parlamenta usvojio je predlog rezolucije o Kosovu kojim se pet zemalja Evropske unije (EU), koje to još nisu učinile, pozivaju da priznaju nezavisnost Kosova.\nPredloženim dokumentom koji je Spoljnopolitički odbor usvojio 24. januara, odbacuje se mogućnost podele Kosova i podvlači važnost primene Ahtisarijevog plana koji bi kosovskim Srbima na severu dao široku autonomiju. Istovremeno se izražava duboka zabrinutost zbog nestabilne i napete situacije i nasilja na severu Kosova. U dokumentu objavljenom na sajtu Evropskog parlamenta ističe se važnost dijaloga sa Beogradom i izražava zabrinutost zbog toga što se postignuti sporazumi još ne sprovode.\nNacrt rezolucije biće, kako se navodi, dostavljen Evropskoj komisiji i Evropskom savetu kao i predsedniku, vladi i parlamentu Kosova.\nBRISEL, 25. januara 2012. (Beta) Evropski savet postavio je danas odlazećeg šefa slovenačke diplomatije Samuela Žbogara na mesto specijalnog predstavnika Evropske unije na Kosovu, saopšteno je danas u sedištu EU u Briselu.\nSpecijalni predstavnik EU "promovisaće stabilno, mirno, održivo, demokratsko i multietničko Kosovo, a među njegovim zadacima biće i jačanje prisustva Unije na Kosovu i pružanje saveta Unije važne za politički proces". Predstavnik će doprinositi razvoju Kosova i obezbeđivanju poštovanja ljudskih prava i osnovnih sloboda na Kosovu, dodaje se u saopštenju.\n"Radujem se saradnji sa Samuelom Žbogarom, koga duboko poznavanje regiona i veliko diplomatsko iskustvo čine odličnim izborom za ovu značajnu funkciju", izjavila je visoka predstavnica EU za spoljnu politiku Ketrin Ešton. Eštonova je istakla da "imenovanje Žbogara za dvostrukog predstavnika EU na Kosovu jasno pokazuje važnost koju Unija daje evropskoj budućnosti regiona".\nKACIN POZDRAVIO SLANJE ŽBOGARA U PRIŠTINU\nLJUBLJANA, 25. januara 2012. (Beta) Slovenački poslanik u Evropskom parlamentu i izvestilac za Srbiju Jelko Kacin pozdravio je danas dolazak Samuela Žbogara na mesto predstavnika Evropske unije na Kosovo, koji će 1. februara stupiti na tu dužnost.\nKacin je ocenio da odlazak Žbogara u Prištinu može da doprinese dijalogu između Beograda i Prištine, "popravi slab utisak nakon barikada na Kosovu" i ojača poverenje tako da Srbija u martu dobije status kandidata. On je u saopštenju dodao da je odlazak Žbogara u Prištinu podstrek za okončanje procesa liberalizacije viznog režima za Kosovo.\nTADIĆ OSUDIO NAPADE NA HRVATSKE NAVIJAČE\nBEOGRAD, 26. januara 2012. (Beta) Predsednik Srbije Boris Tadić osudio je danas huliganske napade na navijače rukometne reprezentacije Hrvatske i izrazio žaljenje zbog incidenata u kojima su povređeni hrvatski navijači.\nTadić je u saopštenju istakao da je nasilje apsolutno neprihvatljivo i da istraga, hapšenje i procesuiranje svih koji su učestvovali u huliganskim ispadima moraju biti obavljeni u najkraćem mogućem roku. "Pozivam sve iskrene navijače naše reprezentacije da u petak na utakmici protiv reprezentacije Hrvatske pokažu pravi sportski duh i da na fer i korektan način bodre rukometaše. Fer plej mora uvek biti deo igre na terenu, ali i način navijanja u sali", naveo je on.\nPredsednik je ocenio da jedino takvim dostojanstvenim ponašanjem navijača, i u sali i van nje, može da se na pravi način pruži podrška reprezentaciji.\n"Srbija je uvek bila gostoljubiva zemlja i dobar domaćin svojim gostima, pa tako mora biti i na predstojećim rukometnim mečevima. Naša je tradicija da se prema svakom svom gostu ophodimo sa poštovanjem i uvažavanjem, i nikakve grupice huligana ne smeju da brukaju građane Srbije i čitavu zemlju", naveo je Tadić.\nJEREMIC: AFRICKE DRŽAVE POD PRITISKOM DA PRIZNAJU KOSOVO\nADIS ABEBA, Jan 26 (Tanjug) - Ministar spoljnih poslova Srbije Vuk Jeremic izjavio je danas da se na africke države koje nisu priznale jednostrano proglašenu nezavisnost Kosova i dalje vrši veliki pritisak da tu svoju poziciju promene. "Kombinacija pritisaka, ucena i prljavog novca ucinila je da jedan broj africkih zemalja, koji je dugo imao poziciju da iz principijelnih razloga ne priznaje pokušaj otcepljenja dela teritorije jedne suverene države, tu svoju poziciju promeni", rekao je Jeremic posle bilateralnih sastanaka koje je imao na marginama Samita Africke unije u Adis Abebi.\nJeremic je u izjavi Tanjugu rekao da je mali broj država koje su pod pritiskom promenile mišljenje po pitanju unilateralnog proglašenja nezavisnosti Kosova i da znacajna vecina zemalja africkog kontinenta ne priznaje Kosovo.\nVelike sile i veliki novac uloženi su da bi se Kosovo otcepilo od Srbije, naveo je Jeremic i dodao da je to i dalje tema koja smeta velikom broj znacajnih medunarodnih cinilaca.\n"Mi nemamo druge nego da se sa sredstvima i resursima kojima raspolažemo, a ona su skromna, politicki i diplomatski angažujemo zajedno sa zemljama clanicama Africke unije i drugim državama sveta kako bismo broj priznanja održali na skromnom nivou", kazao je Jeremic.\nOn je dodao da je zbog toga neophodan neprekidni angažman s državama koje podržavaju politiku Beograda i stalno ih informisati i upucivati u kom pravcu idu pregovori Beograda i Prištine, šta se dešava na terenu, da li i kako napreduje istraga o trgovini ljudskim organima na Kosovu i Metohiji.\nJeremic je istakao da je važna tema današnjih sastanaka sa najvišim diplomatskim predstavnicima africkih zemalja bila i ekonomska saradnja, kojoj se, kako je konsatovao, posle nedavnog ministarskog sastanka Pokreta nesvrstanih otvaraju nove mogucnosti.\n"U trenutku kada je svet u krizi i kada svako traži nova tržišta, politicki odnosi sa africkim zemljama mogu biti dobro iskorišceni za potencijale naših preduzeca", kazao je Jeremic, i podsetio da ce tokom ove godine u Etiopiju iz Srbije biti izvezeno hiljadu traktora.\nDanas je, kako je naglasio, Beograd, zahvaljujuci obnovljenim odnosima Srbije sa Pokretom nesvrstanih, ponovo na mapi africkog sveta.\n"Ostacemo angažovani sa našim africkim prijateljima. Potrebna nam je politicka podrška, ali je istovremeno važno naci nova tržišta za srpske proizvode i pronaci nove projekte na kojima se može saradivati, jer globalna kriza nas tera na to da se okrenomo od tradicionalnih izvora privredivanja i finansiranja", zakljucio je. Ministar spoljnih poslova Srbije danas se sastao sa više od 15 šefova diplomatija africkih zemalja, kao i sa predstavnicima država koje ovom dogadaju prisustvuju u svojstvu posmatraca.\nOd 54 clanice Africke unije sa kojima Srbija ima diplomatske odnose 16 država je priznalo jednostrano proglašenu nezavisnost Kosova, a 38 to nije ucinilo.\nŠef srpske diplomatije ce bilateralne susrete u glavnom gradu Etiopije imati i sutra, kada se završava sastanak ministara spoljnih poslova Africke unije.\nOvogodišnji samit, cija je tema "Podsticanje unutarafricke trgovinske saradnje", pored delegacije Srbije, koja ima status posmatraca u toj organizaciji, prate i visoki predstavnici mnogih evropskih država.\nJEREMIC I DACIC NA MOLITVENOM DORUCKU\nVAŠINGTON, Jan 25 (Tanjug) - Na Molitvenom dorucku, koji ce 2. februara biti održan u Sjedinjenim Americkim Državama, predstavnici Srbije bice ministri spoljnih i unutrašnjih poslova Vuk Jeremic i Ivica Dacic, dijaspore Srdan Sreckovic i lider SPOa i nekadašnji šef diplomatije Vuk Draškovic, receno je Tanjugu u ambasadi Srbije u Vašingtonu. Molitveni dorucak se organizuje u Vašingtonu, u prisustvu predsednika SAD Baraka Obame, americkih politickih i vojnih predstavnika, kao i uglednih gostiju iz sveta. Centralni dogadaj predstavlja dorucak na kome govori predsednik Amerike i jedan gost ciji se identitet do poslednjeg trenutka ne otkriva. Ceo dogadaj se sastoji od niza sastanaka s kongresmenima, tematskih skupova i seminara na kojima ucestvuju gosti iz celog sveta.\nTradicija okupljanja na Molitvenom dorucku pocela je 1953. godine, pod predsednikom Dvajtom Ajzenhauerom, koji je okupio grupu kongresmena na skupu ciji je cilj bio da se pomogne u prevazilaženju podela u tadašnjem americkom društvu. Kasnije su pozivi da ucestvuju na Molitvenom dorucku upuceni i stranim delegacijama.\nPS SE O SRBIJI: PRAVOSUĐE, KORUPCIJA I IZBORNI ZAKON PROBLEMATIČNI\nSTRAZBUR, 25. januara 2012. (Beta) Srbija je postigla znatan napredak u mnogim oblastima, ali su neki ključni problemi kao što su reforma pravosuđa, borba protiv korupcije i izborni zakon i dalje nerešeni, ocenjuje se u rezoluciji koju je danas usvojila Parlamentarna skupština Saveta Evrope (PS SE) u Strazburu.\nPS SE u rezoluciji pozdravlja dijalog Beograda i Prištine i do sada postignute sporazume i poziva dve strane da te sporazume primene i nastave dijalog.\nMediji u Srbiji suočeni su sa ekonomskim teškoćama koje mogu da ugroze medijski pluralizam i slobodu, ocenjuje se u rezoluciji. Kao posebni problemi, ističu se vlasništvo nad medijima, uloga države u medijskom prostoru, ekonomska isplativost medija, transparentnost vlasništva nad medijima i napadi na novinare. Kada je reč o odnosima između Beograda i Prištine, PS u rezoluciji osuđuje nasilne incidente na severu Kosova u julu 2011, ali i pozdravlja sporazume koji su potom postignuti i poziva dve strane da primene postignute dogovore.\nPS, takođe, pozdravlja napore Srbije na putu ka članstvu u Evropskoj uniji i konstatuje da je Evropska komisija 9. decembra 2011. ocenila da je Srbija postigla znatan napredak, kao i da će Evropski savet u februaru/martu odlučiti o dodeli Srbiji statusa kandidata za članstvo u EU, nakon što ispita i potvrdi da su vlasti u Beogradu ostvarile dalji napredak u primeni sporazuma postignutih u dijalogu sa Prištinom, kao i u aktivnoj saradnji sa Euleksom i Kforom.\nU rezoluciji se pohvaljuje saradnja srpskih vlasti, a kao preostali zadaci koje vlasti u Beogradu treba da obave, kako bi se okončao proces monitoringa, navode se reforma sudstva, usvajanje i primena efikasnih antikorupcionih propisa, unapređenje stanja u medijima i puna primena prava manjina, posebno Roma.\nU oblasti funkcionisanja demokratskih institucija, PS SE poziva Srbiju da iz Ustava isključi odredbe o "imperativnom" poslaničkom mandatu po kojem je poslanik slobodan da svoj mandat stavi na raspolaganje stranci kao i da revidira izborni zakon i posle parlamentarnih izbora 2012. usvoji Zakon o državnoj izbornoj komisiji koji bi omogućio osnivanje nezavisnog tela za nadzor toka izbora.\nVlasti u Beogradu se, takođe, pozivaju da nastave sveobuhvatnu decentralizaciju i podrže rad Agencije za borbu protiv korupcije.\nPS ocenjuje da Srbija ostaje "na pravom putu" i da je usvojila "impresivan" broj zakona, ali da je "važno da se obezbedi da se novi zakonodavni okvir primenjuje i da dobro funkcioniše".\nSrbija je do sada potpisala i ratifikovala 77 konvencija SE, a jedini izuzetak je Evropska konvencija o prekograničnoj saradnji, ističe PS i dodaje da šest konvencija koje je Srbija potpisala još nisu ratifikovane.\nU rezoluciji, PS izražava zadovoljstvo zbog političke stabilnosti u Srbiji, postignutog napretka i koraka prema članstvu u EU i saradnje sa Haškim tribunalom i čestita srpskim vlastima na hapšenju Ratka Mladića i Gorana Hadžića i njihovom izručenju Haškom tribunalu. Srpske vlasti se, takođe, pozivaju da identifikuju i privedu pravdi njihove pomagače.\nPS, takođe, pohvaljuje napredak Srbije u regionalnoj saradnji, uključujući posetu predsednika Srbije Borisa Tadića Srebrenici u julu 2010, kao i kontakte i susrete sa najvišim zvaničnicima Crne Gore i Hrvatske.\nČLANOVI DELEGACIJE SRBIJE U PS SE RAZLIČITO O REZOLUCIJI\nBEOGRAD, 25. januara 2012. (Beta) Članovi delegacije Skupštine Srbije u Parlamentarnoj skupštini Saveta Evrope (PS SE) izrazili su večeras različita mišljenja o Rezoluciji o poštovanju dužnosti i obaveza Srbije, koju je ta institucija usvojila u Strazburu.\nČlan delegacije iz Demokratske stranke Srbije (DS S) Miloš Aligrudić ocenio je da je rezolucija "kontradiktorna". Kako je saopštila Skupština Srbije, Aligrudić je istakao da rezolucija pored opravdanih sadrži i neopravdane kritike i pohvale Srbiji u oblastima gde, prema njegovom mišljenju, nisu postignuti značajniji rezultati. Član delegacije iz Demokratske stranke (DS) Nataša Vučković istakla je da rezolucija "prepoznaje napredak ostvaren u unapređenju rada" Skupštine Srbije i statusa i uloge narodnih poslanika.\nPOTPISAN SPORAZUM O SOCIJALNOJ SIGURNOSTI SA AUSTRIJOM\nBEOGRAD, 26. januara 2012. (Beta) Srbija i Austrija potpisale su danas Sporazum o socijalnoj sigurnosti koji će za oko 300.000 građana Srbije koji žive u Sustriji omogućiti ostvarivanje svih prava iz oblasti socijalnog i radnog osiguranja.\nSporazum su u Palati Srbija u Beogradu potpisali srpski ministar za radi i socijalnu politiku Rasim Ljajić i austrijski ministar za rad, socijalna pitanja i prava potrošača Rudolf Hundstorfer.\n"Oko 300.000 građana Srbije koji žive u Austriji, kao i austrijske firme u Srbiji, sada mogu da ostvare sva prava iz penzijskog, invalidskog i zdravstvenog osiguranja, i osiguranja za slučaj nezaposlenosti i povreda na radu", rekao je Ljajić.\nLjajić je podsetio da je do sada bio važeći Sporazum o socijalnom osiguranju koji su SRJ i Austrija potpisali 1998. godine, a da je novi dokument prilagođen sadašnjem vremenu.\nMinistar je istakao da je Austrija jedan od najvećih investitora u Srbiju i da je od 2000. godine uložila oko tri milijarde evra u srpsku privredu, a 31 milion evra Srbiji je obezbedila kroz donacije i projekte.\nLjajić je istakao da robna razmena između dve zemlje treba da bude veća od prošlogodišnjih 500 miliona evra. "Ovaj sporazum će svakako unaprediti bilateralne odnose Srbije i Austrije", rekao je on.\nHundstorfer je ponovio da je njegova zemlja jedan od najvećih investitora u Srbiji i da će danas potpisani sporazum obezbediti socijalnu mrežu za bolju sigurnost srpskih građana i austrijskih firmi.\nDva ministarstva su potpisala i sporazum o međusobnoj saradnji koji će omogućiti razmenu iskustava i saradnju eksperata u različitim oblastima.\nHRVATSKOJ ROK DO AVGUSTA ZA ODGOVOR NA TUŽBU SRBIJE\nHAG, 26. januara 2012. (Beta) Međunarodni sud pravde u Hagu dao je danas Hrvatskoj rok do 30. avgusta da po drugi put odgovori na kontratužbu Srbije u sporu u kojem su dve države jedna protiv druge podnele tužbe za genocid tokom sukoba u Hrvatskoj 199195.\nNajviši sudski organ Ujedinjenih nacija saopštio je, istovremeno, da će odluku o daljem toku procesa doneti naknadno. Podnošenjem dodatnog hrvatskog odgovora biće okončana razmena pisanih argumenata, posle čega, po pravilu suda, ostaje da se održi glavna, usmena rasprava.\nUkoliko dve strane ne budu do tada odustale od tužbi, usmena rasprava mogla bi biti održana 2013. godine Hrvatska je tužbu protiv tadašnje SR Jugoslavije podnela Međunarodnom sudu pravde u julu 1999, a Srbija je kontratužbu sudu dostavila u januaru 2010.\nTADIĆ: BICE ZAOKRETA U SVIM SFERAMA, ALI NA OSNOVU NAŠIH STANDARDA\nBEOGRAD, Jan 26 (Tanjug) - Predsednik Srbije Boris Tadic istakao je danas da je Vlada Srbije donela tešku, ali dobru odluku da odbije neprihvatljive ponude za privatizaciju kompanije Telekom Srbija, a potom i odluku o otkupu njenih akcija, cime su stvoreni uslovi da Telekomom upravalja srpski menadžment, ali i da se za gradane obezbede besplatne akcije.\n"Srbija ce i u buducnosti donositi teške i odgovorne odluke, bice još zaokreta u svim sferama, ali ce oni, kao i u slucaju Telekoma, uvek biti u skladu sa našim standardima, od kojih necemo odustajati", porucio je Tadic posle svecane ceremonije prenosa akcija sa grcke kompanije OTE na Telekom, kojom je ta kompanija prešla u vlasništvo države Srbije.\n"Kada je rec o Telekomu, došlo je do zaokreta u donošenju odluka. Ocekujte zaokrete i u drugim sferama, ali ce uvek postojati standardi od kojih necemo odustajati", rekao je predsednik Srbije.\nOn je istakao da "moramo imati standarde šta cemo raditi, a šta ne".\n"I imamo ih, u svim sferama, od Telekoma preko industrije celika do pregovora o kosovskom pitanju i evropskih integracija", rekao je Tadic. "Samo na taj nacin možemo obezbediti poštovanje u Medunarodnoj zajednici i poštovanje gradana Srbije", ocenio je predsednik Srbije.\nOn je ukazao da ce smele, ali odgovorne odluke biti donošene, iako "danas niko ne može da predvidi politicka i ekonomska iskušenja sa kojima ce se naša zemlja suocavati", rekao je Tadic.\nTadic je podsetio da je za 12 meseci, koliko je prošlo od trenutka od kada je postojala namera da se izvrši privatizacija Telekoma, nacinjen veliki zaokret u donešenju odluka.\nPrema njegovim recima, Vlada Srbije donosila je odluke u skladu sa prilikama u Srbiji, regionu i svetu. "Pre 12 meseci postojao je ambijent pun optužbi, bez argumentacije, nepovoljan za donešenje odluka. Ali, kao i u politici postavili smo crvene linije i držali smo ih se kada je rec o privatizaciji Telekoma. Ponuda koju smo dobili nije bila prihvatiljiva. U meduvremenu, doneli smo dobru odluku o otkupu akcija, cime su stvoreni uslovi da Telekomom upravalja srpski menadžment, ali i da se za gradane obezbede besplatne akcije", rekao je Tadic.\nPrem a njegovim recima, kompanija Telekom Srbija ima veliki znacaj ne samo za Srbiju, vec i za citav region, zbog toga što usluge u domenu telekomunikacija menjaju svakodnevnicu ljudi i stvaraju šansu za razvoj društva. "A to je nezaobilazan cinilac razvoja i samo ono društvo koje u buducnosti bude ulagalo u znanje imace bolju startnu poziciju u trenutku kada se bude izlazilo iz ekonomske krize. Zato Vlada Srbije i Telekom imaju odgovornost za razvoj ove kompanije i zato da se za gradane stvore nove mogucnosti za razvoj i realizaciju njihovih poslovnih zamisli".\nTadic je istakao da je "što jeftiniji i kvalitetniji širokopojasni internet upravo ta infrastruktura koja je potrebna gradanima". On se zahvalio predstavnicima grcke kompanije, istakavši da je OTE "u okolnostima kudikamo težim" odlucio da investira u Srbiju.\n"Doprinos koji su dali u razvoju Telekoma i telekomunikacione industrije u Srbiji uopšte je od izuzetne važnosti", naglasio je Tadic.\nPredsednik je naglasio da je Grcka "naša bratska zemlja koja trenutno prolazi kroz teške okolnosti". "Kao što smo mi mogli da racunamo na vas, sada i vi možete da racunate na našu podršku", naglasio je.\nPOTPISIVANJU PRISUSTVOVALI TADIC I CVETKOVIC\nBEOGRAD, Jan 26 (Tanjug) - Direktor kompanije "Telekom Srbija" Branko Radujko i predsednik i izvršni direktor grckog OTEa Majkl Camas potpisali su danas dokument o prenosu akcija sa grcke kompanije na "Telekom Srbija". Potpisivanju su prisustvovali predsednik Srbije Boris Tadic i premijer Mirko Cvetkovic, a ovim dokumentom "Telekom Srbija " sada je kompletno u vlasništvu države Srbije. Grckom operatoru ce biti isplacena kupoprodajna cena od 380 miliona evra, a danas ce biti obavljen i prenos akcija u Centralnom registru, sa grckog OTEa na srpski "Telekom", u kome ce država imati 80 odsto akcija, a "Telekom Srbija" 20 procenata. Za finansiranje otkupa akcija "Telekom Srbija" je uzeo kredit od 470 miliona evra, od konzorcijuma banaka. Od ukupne sume tog zajma, 320 miliona evra namenjeno je otkupu 20 odsto akcija OTEa u korist "Telekoma", a 150 miliona evra za refinansiranju postojeceg kredita "Telekoma". OTE i "Telekom Srbija" su u decembru 2011. godine u Atini potpisali ugovor o preuzimanju 20 odsto akcija grcke kompanije za telekomunikacije, a Upravni odbor i Skupština akcionara "Telekoma Srbija" su polovinom decembra 2011. odobrili tu transakciju. Grckoj kompaniji OTE i "Telekomu Italija" 1997. godine prodato je 49 odsto akcija, za oko 1,56 milijardi nemackih maraka. Italijani su kupili paket od 29 odsto a Grci od 20 odsto akcija, dok je država upravljala sa preostalih 51 odsto. Srbija je 2003. godine otkupila italijanski paket za 195 miliona evra, a udeo od grckog partnera otkupice u narednom periodu za 380 miliona evra. Pregovori sa grckom kompanijom zapoceli su letos, posle neuspelog tendera za prodaju 51 odsto kapitala "Telekoma Srbija". Na prodaju je ponuden ceo grcki paket uz 31 odsto kapitala u vlasništvu Srbije, i to za minimum 1,4 milijarde evra. Kako jedini zainteresovani kupac, austrijski Telekom, nije želeo da plati više od 950 miliona, tender je proglašen neuspelim.\nTADIĆ PODRŽAO SARADNJU PRIVREDNIKA SRBIJE I SLOVENIJE\nBEOGRAD, 25. januara 2012. (Beta) Predsednik Srbije Boris Tadić razgovarao je večeras sa delegacijom slovenačkih i srpskih privrednika i podržao njihovu poslovnu saradnju koja treba da omogući i nova radna mesta. Tadić je, kako je navedeno, iskazao podršku inicijativi dalje privredne integracije, kao i svim konkretnim projektima saradnje kompanija sa ovih prostora, koji će doprineti konkurentnijem regionu, boljim proizvodima i uslugama građanima, ali i uspešnijem nastupu na trećim tržištima.\nSastanak je održan na inicijativu organizatora Samita 100, Srpske asocijacije menadžera i Združenja Manager Slovenije, a kao nastavak započetog dijaloga poslovnih i političkih lidera regiona na Samitu 100 biznis lidera, u Aranđelovcu, u oktobru 2011. godine.\nDelegacija biznis lidera je predsedniku Tadiću predstavila prvi konkretan rezultat Samita 100 osnivanje slovenačkosrpskog građevinskog konzorcijuma Feniks u Beogradu, 25. januara.\nFeniks je okupio više od 20 srpskih i slovenačkih preduzeća radi saradnje i zajedničkog nastupa na trećim tržištima (pre svega u Rusiji, odnosno generalno u istočnoj i jugoistočnoj Evropi i na bliskom i srednjem istoku). Inicijatori projekta su srpski PSP Farman i slovenačka korporacija Hidria.\nUčesnici delegacije su obavestili predsednika Tadića da će narednog dana u Srpskoj asocijaciji menadžera biti osnovan regionalni Upravni odbor Samita 100, koji će okupiti najistaknutije privrednike iz Srbije, Hrvatske, Slovenije, Crne Gore i Makedonije.\nTom prilikom biće izabran predsednik i usaglašeni ciljevi i odgovornost ovog tela za dalju podršku jačanja privrednih veza u regionu u narednom periodu. U delegaciji su sa slovenačke strane bili generalna direktorka Trimo Tatjana Fink, predsednik poslovodnog odbora Hidrije Iztok Seljak, generalni direktor Iskratela Andrej Polenec, izvršna direktorka Združenja Manager Sonja Šmuc, predsednik uprave Žito Anton Balažič i direktor Interenergo Anton Papež.\nU srpskoj delegaciji bili su izvršni direktor Nektara Bojan Radun, generalni direktor Telekoma Srbije Branko Radujko, predsednik PSP Farman Branislav Grujić , predsednik MK Grup Miodrag Kostić i predsednica UO i izvršna direktorka Srpske asocijacije menadžera Maja Piščević.\nMISIJA MMFA U SRBIJI POČETKOM FEBRUARA\nBEOGRAD, 25. januara 2012. (Beta) Misija Međunarodnog monetarnog fonda dolazi u Beograd početkom februara i očekujemo rešenje pitanja u vezi sa aranžmanom sa Srbijom, izjavio je večeras državni sekretar Ministarstva finansija Dušan Nikezić.\nNikezić je televiziji B92 rekao da očekuje da tokom te posete MMFa, planirane za 2. februar, budu rešeni "manji nesporazumi", usled kojih je MMF odložio prvu reviziju aranžmana sa Srbijom.\nKancelarija MMFa je ranije saopštila da je odložila prvu reviziju aranžmana sa Srbijom jer nivo zaduživanja u budžetu za 2012. premašuje dogovorene granice.\nMMF je naveo da izdavanje državnih obveznica i garancija i projektovana primena investicionih projekata u 2012. premašuju granice deficita i javnog duga predviđene ugovorenim programom na osnovu kojeg je Srbiji odobren aranžman iz predostrožnosti u vrednosti 1,1 milijarde evra.\nPrema dogovorenom programu, budžetski deficit Srbije u 2012. godini trebalo bi da bude 4,25 odsto bruto domaćeg proizvoda (BDP), javni dug do 45 odsto BDP, a privredni rast 1,5 odsto.


PONS fondacija podseća grad - Uklonimo barijere\nAutor Uklonimo barijere 16/06/2021\nFoto: PONS arhiva\nPONS fondacija je ovih dana predala Gradskom veću preporuku koja se odnosi na poboljšanje bezbednosti u saobraćaju osoba sa invaliditetom. Projekat “Bezbednost u saobraćaju” ima za cilj da skrene pažnju na problem bezbednosti u saobraćaju sa kojim se svakodnevno sreću osobe sa invaliditetom u Nišu i donosiocima odluka ukaže na potencijalna kratkoročna i dugoročna rešenja ovog problema – navodi se u preporukama.\nPreporuke koje su predate vlastima u Nišu tiču se taktilnih staza i semafora, pristupačnosti vozila gradskog saobraćaja, sigurnosti vozača sa invaliditetom, trotoara, taksi prevoza, kao i vozila zdravstvenih ustanova.\nSavez slepih u Nišu je posebno ukazao na problem malog broja zvučnih semafora, na česte blokade taktilnih staza i rampe koje su loše izvedene na pešačkim prelazima.\nUdruženje paraplegičara je akcenat stavilo na osobe sa invaliditetom koje su vozači, a koji često nailaze na zauzeta parking mesta koja su vidno obeležena plavom bojoj. Često se upravo na tim, za osobe sa invaliditetom rezervisanim mestima, zatiču parkirana vozila koja nemaju nalepnicu i čiji vozači ni po kojem osnovu ne bi smeli da zauzimaju prostor namenjen onima, kojima je zaista potreban\n“O nekim barijerama i konstantnim problemima ne bi trebalo da se vodi diskusija i da se stalno ponavljaju, jer se osobe sa invaliditetom sa njima sreću godinama unazad. Počev od parking mesta, visokih trotoara, pa sve do visokopodnih autobusa”, napominju podnosioci predloga.\nOd izuzetne je važnosti da donosioci odluka stalno imaju na umu prilikom pravljenja strategija i donošenja pravilnika – da su problemi kojima se bave zaista realni problemi ljudi, a ne birokratske stvari.\nKao društvo, dužni smo da stvaramo uslove za jednakost svih članova starajući se o svakom pojedincu sa jednakom pažnjom i uvažavajući specifičnost potreba svih građana,posebno ranjivih kategorija – ističu u PONS fondaciji u Nišu.


Broj gostiju iz Srbije u Abu Dabiju porastao za 100% - TU Magazin\nAgencija za turizam i kulturu Abu Dabija (TCA Abu Dhabi) predstavila je rezultate svojih aktivnosti na promovisanju ove turističke destinacije u Srbiji, ali i velike planove i projekte koji će biti realizovani u toku 2016.\nTežište globalne strategije Abu Dabija za naredni period biće ulaganje u kulturu i razvijanje turizma povezanog sa kulturnim sadržajima. Tu se posebno ističe Luvr Abu Dhabi, velelepni muzej o svetu i za svet, koji će uskoro otvoriti svoja vrata za posetioce. Prema statistikama za poslednje tri godine, broj gostiju iz Srbije u Abu Dabiju porastao je za čak 100%. Naime, 3.519 putnika iz Srbije posetilo glavni grad UAE u toku 2015. godine i u proseku se zadržalo četiri noći, čemu su svakako doprinele aktivnosti koje je ovaj Emirat usmerio ka Srbiji i srpskom tržištu koje je prepoznato kao tržište sa velikim potencijalom. Iz tog razloga, Etihad Airways i Air Serbia planiraju da povećaju broj direktnih letova između dve zemlje, a prognoza za 2016. godinu je pozitivna. Na osnovu svega toga, TCA Abu Dabija očekuje povećanje broja gostiju iz Srbije od 15% u poređenju sa prethodnom godinom.


RTCG - Radio Televizija Crne Gore - Nacionalni javni servis :: Politika :: Protesti nijesu sredstvo za rješenje problema\n[ RTCG/Mina ]\nKRIVOKAPIĆ PORUČIO 18. 10. 2015. 16:00 >> 09:04 36\nProtesti nijesu sredstvo za rješenje problema\nNakon sjednica Kolegijuma predsjednika Skupštine u proširenom sastavu, predsjednik Parlamenta saopštio je da protesti ne mogu biti trajno ni krajnje sredstvo za rješavanje problema. Kolegijum je pozvao DF da se vrati u skupštinske klupe. Kolegiju je raspravljano o događajima u Podgorici nakom policijske akcije kojom je prekinut protest Demokratskog fronta (DF) ispred zgrade parlamenta.\nSjednici Kolegijuma nijesu prisustvovali predstavnici DF-a i lider Demosa Miodrag Lekić, dok su na sjednici bili predstavnici vladajuće koalicije, Socijalističke narodne partije, Pozitivne i nezavisni poslanik Mladen Bojanić.\nKrivokapić je saopštio stanje nije takvo da ne izaziva zabrinutost. On je saopštio da probleme treba rješavati u institucijama.\nKrivokapić je pozvao predstavnike Demokratskog fronta da se vrate u Skupštinu, i da na večerašnjoj sjednici Odbora za bezbjednost i odbranu iznesu svoje stavove o jučerašnjim dešavanjima u Podgorici.\nPredsjednik Skupštine je rekao da ni on ni ministar unutrašnjih poslova Raško Konjević nijesu imali informaciju o namjeri demonstranata da sinoć nasilno uđu u Skupštinu, kako je to saopštila Uprava policije.\nŠef poslaničkog kluba Demokratske partije socijalista, Milutin Simović, rekao je da to što se određeni broj pozvanih nije odazvao pozivu za sjednicu Kolegijuma doživljava kao nastavak poruke za nemanje kondicije, nezainteresovanost za nastavak dijaloga u inistitucijama sistema.\n„Očekivano, od onih koji su imali priliku i više puta je iskoristili da pokrenu doređene inicijative u parlamentu, odlučili su se za napuštanje institucija, za vaninstitucionalno djelovanje i to je njihovo demokratsko pravo, ali u korišćenju tog demokratsklog prava otišli su značajno ispred onog što podrazumijeva demokratija“, rekao je Simović.\nOn je kazao da je, nakon protesta koji su trajali 20 dana, više nego jasna poruka poslata domaćoj i međunarodnoj javnosti. „Poslata je poruka koliko su protesti bili demokratski, građanski, civilizacijski i šta su značili u odnosu na dostizanje najvažnijeg državnog cilja Crne Gore, dostizanje evroatlantskih integracija, članstva u NATO-u“.\nRanije danas lider SNP-a Srđan Milić saopštio je da će prisustvovati večerašnjem protestu koji organizuje DF u Podgorici, zajedno da svojim partijskim kolegama.\nOn je predsjednika parlamenta pitao da li je obaviješten od strane MUP-a da su demonstranti htjeli da upadnu u Skupštinu. Milić je rekao da "parlament mora da ima stav da li se mogu hapsiti poslanici i novinari".\nDF: Poziv na kolegijum provokacija\nIz DF-a su saopštili da poziv Krivokapića da prisustvuju proširenom kolegijumu doživljavaju "kao besprizornu provokaciju i vrijeđanje desetina hiljada građana koji podržavaju naše opravdane zahtjeve za održavanjem fer i demokratskih izbora"\nPredsjedništvo DF-a je ocijenilo da predsjednik Skupštine, Krivokapić, ministar unutrašnjih poslova Raško Konjević, zajedno s premijerom Milom Đukanovićem, snose najveću odgovornost zbog zloupotrebe sile nad građanima i poslanicima koji su mirno protestvovali 20 dana ispred Skupštine Crne Gore.\n"Ukoliko je Krivokapić sa svojim politički podređenim Konjevićem mislio da će zaustaviti proteste i okupljanja građana postigao je kontra efekat", naveli su iz DF-a.\nPredsjednik Demosa, Miodrag Lekić, rekao je da se nadao da će predsjednik Skupštine, Krivokapić, imati inicijativu za rješenje.\n"Tipa prelazne vlade, koja je inicijativa koja nikada nije bila sporna. Pošto vidim da danas nema predstavnika DF-a, ja ne vidim da će ovo biti susret političkog karaktera", rekao je Lekić novinarima u parlamentu.\nPrvo Sporazum, pa o smjeni Krivokapića\n04. 04. 2016. 33\nSimović: Krivokapićev očajnički potez\n04. 03. 2016. 12


Kovid otkazao nastup kompanija na Sajmu elektronike u Vegasu\nTanjug 22. decembra 2021. 08:20\nLAS VEGAS – Kompanije “Amazon”, “MetaPlatforms”, “Tviter” i “Pinterest” neće slati svoje timove na Sajam potrošačke elektronike (CES) u Las Vegasu, jer raste zabrinutost zbog omikron soja korona virusa, saopštile su danas te kompanije u odvojenim saopštenjima.\nIz “Amazona” i njegovog ogranka za pametne kućne uređaje “Ring” poručuju da neće biti prisutni na događaju sledećeg meseca zbog “brze promene situacije i neizvesnosti oko omikron varijante” korona virusa, prenosi agencija Rojters pozivajući se na izjavu portparola kompanije.\nAmerički operater bežične komunikacije “T-Mobajl” je takođe saopštio da velika većina njegovog kontingenta neće ići u Las Vegas, i da izvršni direktor te kompanije neće održati glavni govor.\n“Ovom odlukom dajemo prioritet bezbednosti našeg tima i drugih učesnika”, saopšteno je iz “T-Mobajla”.\nUdruženje potrošačkih tehnologija, koje organizuje CES, saopštilo je da će sajam trajati od 5. do 8. januara, a da će zdravstvene mere predostrožnosti podrazumevati zahteve za vakcinaciju, nošenje maski i dostupnost testova na kovid-19.\nTviter je planirao da neki zaposleni prisustvuju i učestvuju na panelima. Međutim, i Tviter i Fejsbuk su saopštili da sada istražuju onlajn mogućnosti prisustva sajmu.\nIpak, mnoge kompanije, kao što su Kvalkom, Soni elektroniks i Vajmo, ostaju pri planovima prisustva sajmu i najavljuju da će pokazati nove proizvode ili biti domaćini nekih događaja.\nCES služi kao godišnji prikaz novih trendova i gedžeta u tehnološkoj industriji.


SJAJNI REZULTATI ZVEZDINE FILIJALE Grafičar dominira u svim kategorijama\nFudbaleri Crvene zvezde na četiri fronta brane državne krune i svaka selekcija od prvog tima do pionira ozbiljan je kandidat da obogati klupsku vitrinu, a jednako uspešne su i selekcije B tima crveno-belih, Grafičara, koje su lideri takmičenja beogradskih liga u konkurenciji seniora, omladinaca, kadeta i pionira, pa je Zvezda vrlo blizu da naredne sezone ima po dva predstavnika u najkvalitetnijim ligama mlađih kategorija i filijalu u Prvoj ligi Srbije.\nPrvi tim Grafičara lider je Srpske lige Beograd šest kola pre kraja. Izabranici Milije Žižića trenutno imaju 59 bodova, dva više od Kolubare, a tri od IMT-a. Tim sastavljen od crveno-belih bisera poput Alekse Terzića, Veljka Nikolića i Aleksandra Stankovića, u dosadašnja 24 kola ostvario je 18 pobeda, pet remija i jedan poraz pa je najozbiljniji kandidat za plasman u Prvu ligu Srbije.\nPrvotimce u stopu prate omladinci naše filijale koji su lideri Omladinske lige Beograda sa 18 pobeda, dva remija i tri poraza u 23 kola. Juniori Grafičara, sedam kola pre kraja takmičenja imaju dva boda više od prvih pratilaca Zemuna i Radničkog.\nPosebno dominantna je selekcija kadeta, sačinjena od najtalentovanijih Zvezdinih fudbalera rođenih 2003. godine. Učenici Marka Neđića, šest kola pre kraja su na samo korak od overe plasmana u Kadetsku ligu Srbije. Biseri koje predvode Andrej Đurić, Mateja Bačanin, Bogdan Petrović, Nikola Knežević, Jovan i Nikola Mituljikić, imaju 18 pobeda i jedan remi posle 19 susreta i ubedljivo su prvi sa čak 14 bodova prednosti u odnosu na drugoplasirani Teleoptik.\nTalenti Zvezdinog B tima treniraju i takmiče se na terenima iza juga "Marakane", a uskoro će na raspolaganju imati još jedan vrhunski teren.\n- U planu je izgradnja tribine i terena sa veštačkom travom. Realizacija tog projekta dodatno će olakšati rad u budućnosti i takmičenje na državnom nivou koje je cilju svim selekcijama – rekao je prvi čovek Grafičara.


Ukrajinsko ministarstvo odbrane potvrdilo je da su pripadnici proruskih snaga preoteli šest oklopnih vozila na istoku zemlje.\nKonvoj oklopnih vozila sa naoružanim licima u maskirnim uniformama i istaknutom ruskom zastavom stigao je potom iz pravca Kramatorska u Slavjansk gde ga je pozdravio deo stanovništva koji se nalazi barikadama. U tom gradu proruske snage zaposeli su zgrade policije i Službe državne bezbjednosti.\nJedan od vojnika koji se pridružio separatistima u Slavjansku, a koji kaže da je bio pripadnik ukrajinske vojske, rekao je da nije mogao da puca "na sopstveni narod".\nGradonačelnica Slavjanska izjavila je da naoružani proruski separatisti dele naoružanje lokalnom stanovništvu.\nUkrajinska služba bezbednosti (SBU) saopštila je da je presrela komunikaciju prema kojoj su ruski komandanti naredili proruskim separatistima “da pucaju i ubijaju” nakon što je zvanični Kijev pokrenuo operaciju u cilju povratka kontrole nad zauzetim vladinim zgradama u istočnoj Ukrajini. SBU ističe da snimljeni razgovori potvrđjuju da pobunu “otvoreno predvode oficiri ruske vojne obaveštajne službe”, kao što je to bio slučaj i na Krimu.\nSeparatisti su, istovremeno, upali u zgradu uprave u glavnom gradu regije – Donjecku.\nPortparol Gradskog vijeća Donjecka rekla je da je najmanje 20 ljudi naoružanih kalašnjikovima preuzelo kontrolu nad zgradom. Ušli su u zgradu tražeći da se u regiji organizira referendum o pretvaranju Ukrajine u savez regija sa širim ovlastima lokalnih zajednica.\nPredsednik ukrajinske Vlade Arsenij Jacenjuk optužio je Rusiju da “izvozi terorizam” u Ukrajinu koristeći prikrivene načine da organizuje naoružane separatiste koji napadaju ukrajinske snage i zauzimaju državne zgrade. “Ruska Vlada mora odmah da opozove svoje obaveštajne grupe, osudi terorizam i oslobodi institucije”, poručio je Jacenjuk, dok je ruski predsjednik Vladimir Putin upozorio kako je Ukrajina "na rubu građanskog rata".\nUkrajinske snage sigurnosti pokrenule su u utorak "antiterorističke" operacije na istoku i zauzele aerodrom u Kramatorsku.\nSPECIJAL RSE: Blog uživo i stranica o krizi u Ukrajini\nRusija opovrgava optužbe Ukrajine i Zapada da organizuje proteste. Ruski ministar spoljnih poslova Sergej Lavrov izjavio je kako će ipak učestvovati na sastanku u Ženevi u četvrtak, gde za isti sto treba da sednu EU, SAD i Ukrajine.\nPrema mišljenju zvanične Moskve, glavna tema tog skupa trebala bi biti ustavna reforma u Ukrajini koja će dati veća ovlašćenja stanovnicima područja u kojima su u većini Rusi.\nPredstavnik Ukrajine u seedištu UN-a u Ženevi Jurij Klimenko kazao je, pak, da federalizacija Ukrajine "nije na dnevnom redu ".\nMoskva je okrivila vladu u Kijevu da podstiče nemire u istočnoj Ukrajini ignorisanjem prava građana koji se ruskim jezikom služe kao prvim.\nS druge strane potpredsednik Vlade Moldavije Eugen Karpov osudio je propagandnu kampanju u cilju izaziva tenzija u separatističkoj regiji Pridnjestrovlje. On je kazao za Radio Slobodna Evropa da pojedini krugovi u Moskvi i Tiraspolu da žele da se u Pridnjestrovlju ponovi scenario sa Krima, negirajući tvrdnje ruskog predsednika Vladimira Putina da je Pridnjestrovlje „u blokadi“ – ekonomskoj i u smislu slobode kretanja.


Press Online :: Hronika :: SAJAM POSTAJE KOVID AMBULANTA?! Dr Bekić izneo zabrinjavajuću prognozu: Evo i kada morate HITNO da se javite\nSAJAM POSTAJE KOVID AMBULANTA?! Dr Bekić izneo zabrinjavajuću prognozu: Evo i kada morate HITNO da se javite\nAko se epidemijska situacija bude pogoršala, moraće da bude otvoren kovid centar na Sajmu.\nKoordinator punktova za vakcinaciju na Beogradskom sajmu i tržnim centrima Zoran Bekić rekao je da je imunizovano nešto više od 58,8 odsto populacije, 3.120.000 stanovnika, a 33 odsto je primilo treću dozu. Ocenjuje da će polazak u školu povećati broj inficirane dece jer se omikron brzo širi. Ako dođe do pogoršanja epidemijske situacije, planiraće se i otvaranje kovid sistema na Sajmu, istakao je Bekić. Sajam je funkcionisao kao kovid bolnica na početku pandemije, da bi bio zatvoren u junu 2020.\n- Broj nije tako veliki kao krajem oktobra kada je u Domu zdravlja bilo 20 do 24 dece. Polazak u školu povećaće broj inficirane dece jer se omikron brzo širi -rekao je Bekić.\nRaste broj novozaraženih - u Srbiji se dnevno registruje od 14.000 do 18.000 novih slučajeva. Ti brojevi su, međutim, verovatno i duplo veći jer ne dođu svi na pregled: Neki ostanu kod kuće jer očekuju da će to proći zbog blažeg soja, ukazao je doktor.\nDr Bekić kaže da je potrebno da u kovid ambulantu dođu svi koji imaju simptome ili su imali sporan kontakt, a primarna zdravstvena zaštita adaptira se postojećim uslovima.\n- Ne mogu građani da ocene da li će se nešto zakomplikovati ili neće. Pokušavamo da pružimo uslugu svim građanima. Pre svega treba da dođu stariji građani koji imaju komorbiditete jer su najrizičnija grupa. Za sada mladi i radno sposobno stanovništvo su najviše u kovid ustanovama, ali kada virus počne da mnogo više cirkuliše kroz stariju populaciju, očekujem da će biti potencijalni problem - kaže Bekić.\nZbog manjeg interesovanja za imunizaciju, u ponedeljak se zatvaraju vakcinalni punktovi Stadion, Rajićeva i Ikea, ostaje Galerija koja će raditi od 12 do 20 časova i svi drugi punktovi u domovima zdravlja, rekao je dr Bekić.


EU istražuje uvoz lažnih medicinskih proizvoda\n► EU istražuje uvoz lažnih medicinskih proizvoda\nEvropska unija je pokrenula istragu sve većeg broja slučajeva uvoza lažnih medicinskih i proizvoda za ličnu zaštitu, u toku pandemije korona virusa.\nKancelarija EU za borbu protiv prevara (OLAF) saopštila je da istražitelji nadziru nezakonitu trgovinu lažnim proizvodima, među kojima su testovi na korona virus, zaštitne maske za lice, medicinski uređaji i dezinfekciona i sanitarna sredstva.\nFalsifikovane zaštitne maske prodaju se u Evropi po ceni od pet do 10 evra, oko tri puta većoj od uobičajene, navodi OLAF i dodaje da se krijumčare i zaštitne maske za decu.\nVećina tih proizvoda kupuje se putem interneta, a u Evropu stiže poštom ili kurirskim službama.\nObično stižu u kontejnerima s lažnim sertifikatima i nalaze put do lanca redovne distribucije.\nDirektor Zavoda za kulturu vojvođanskih Hrvata i predsednik Demokratskog saveza Hrvata u Vojvodini (DSHV) Tomislav Žigmanov odbacio je danas optužbe da zloupotrebljava sredstva tog Zavoda, za...


Tanjug 27. maja 2022. 15:02\nVINKOVCI – Ukoliko Srbija i Hrvatska budu ubrzale transport i unapredile saradnju u oblasti snabdevanja gasom, kao i u sektorima građevinarstva i poljoprivrede, lakšse će odgovoriti na izazove u vreme globalne krize izazvane pandemijom i ratom u Ukrajini, poručio je danas u Vinkovcima predsednik Privredne komore Srbije Marko Čadež.\nPredstavnici privrednih komora Srbije i Hrvatske sastali su se u Vinkovcima kako bi razgovarali o unapređenju saradnje dve zemlje u oblasti saobraćaja, energetike, građevinarstva i poljoprivrede.\nNa sastanku, koji se održava u Agenciji za razvoj i investicije u Vinkovcima, pored predsednika PKS Čadeža, prisustvuju i predsednik Hrvatske privredne komore Luka Burilović, kao i predstavnici sektorskih udruženja obe polovne asocijacije.\nČadež je, pre početka satanka, rekao da je jedna od osnovnih tema današnjih razgovora ubrzanje i olakšavanje protoka saobraćaja preko drumskih i železničkih prelaza, jer se na graničnom prelazu Batrovci-Bajakovo kamioni zadržavaju u proseku i do šest sati, što stvara dodatne troškove i poteškoce stranim i domaćim kompanijama.\nTakođe, dodao je da će biti reči i o tome kako da se pojednostave santarne, veterinarske i ostale inspekcije, kako bi zajedničke kontrole bile brže i dostupne na poziv tokom čitavog dana, a ne da kao do sada imaju radno vreme od sedam do 15 časova.\nNaglasio je da su privrede dve zemlje umrežene kako u razmeni širovina i proizvoda, tako i u samoj proizvodnji, te da je cilj obe zemlje da pregovaraju o idejama kako da se unapredi transport, izgradi železnički terminal, ali i unapredi sektor energetike.\n„Ako budemo neke stvari obezbeđivali zajedno i ako se budemo zajedno razvijali možemo mnogo bolje da prođemo u vreme krize, nego ako se samo zatvorimo u naše okvire. Privrede Srbije i Hrvatske su umrežene i zavisne jedna od druge“, kazao je Čadež.\nPredsenik Hrvatske privredne komore Luka Burilović izrazio je zadovoljstvo što je PKS pokazala otvorenost za saradnju i uvidela značaj razvijanja prijateljskih odnosa dve zemlje, te poželeo dobrodošslicu gostima iz Srbije.\n„Usled pandemije i rata u Ukrajini problemi koji su postojali pre, sada su še još više intenzivirali i danas su ovde čelnici i jedne i druge komore kako bi adreširali koji su to problemi i teme sa kojima se našse zemlje suočavaju, ali i koja su rešenja, kako bi potom zajedničke stavove adresirali donosiocima odluka – Vladi Srbije i Vladi Hrvatske, jer je to u interesu obe zemlje,“ rekao je on.\nKada je u pitanju sektor energetike, osnovna tema će biti unapređenje snabdevenosti obe zemlje gasom i izgradnja gasne infrastrukture i interkonekcija, sa ciljem diversifikacije snabdevanja obe zemlje ovim energentom.\nOvaj sastanak nastavak je pređašnjih razgovora koji su predsednici PKS i HPK Čadež i Burilović, kao i ostali predstavnici privrede, imali 9. maja u Zagrebu.\nIz PKS podsećaju da je toku prvog kvartala 2022. spoljnotrgovinska razmena između Srbije i Hrvatske iznosila 378,8 miliona evra, što je za oko 39 odsto više od robne razmene zabeležene u istom periodu prošle godine.\nJedna od najvecih iranskih celicana pogođena sajber napadom\nLideri G7 žele da ograniče cenu ruske nafte\nNemačka: Ograničenje cena uvoza ruskih energenata dobro uz…


Četvrtak, 19. jul 2007.\nPredsednik Narodne skupštine u poseti Republici Sloveniji\nPredsednik Narodne skupštine Republike Srbije dr Oliver Dulić boravio je 19. jula 2007. godine u zvaničnoj poseti Republici Sloveniji.\nPredsednik Narodne skupštine Republike Srbije dr Oliver Dulić boravio je 19. jula 2007. godine u zvaničnoj poseti Republici Sloveniji. <?xml:namespace>\nDulić se u Ljubljani sastao sa predsednikom Državnog zbora Slovenije Francetom Cukjatijem, predsednikom Vlade Janezom Janšom, predstavnicima poslaničkih grupa slovenačkog parlamenta i predsednikom Odbora za evropske integracije Antonom Kokoljem.\nU razgovoru sa Francetom Cukjati, predsednik Dulić je istakao da postoji puno oblasti u kojima bi trebalo razviti intenzivniju saradnju parlamenata dve zemlje, pre svega kroz saradnju odbora za inostrane poslove i evrointegracije kao i odbora koji se bave socijalnim pitanjima i obrazovanjem.\nDulić je istakao da očekuje podrška Slovenije u daljoj integraciji Srbije u Evropsku Uniju, s obzirom na to da 2008. godine Slovenija preuzima predsedavanje EU.\nPredsednik Cukjati je rekao da je Slovenija svesna značaja koji Srbija ima za region i Evropu, navodeći da će jedan od prioriteta slovenačkog predsedavanja EU biti određenje evropske perspektive Zapadnog Balkana i podrška zemljama koje žele da budu članice EU.


Ekonomisti: Prevremeni izbori koštali bi 20 miliona evra i odložili reforme – Bankar.rs\nHome/ANALIZE/Ekonomisti: Prevremeni izbori koštali bi 20 miliona evra i odložili reforme\nProfesor Ekonomskog fakulteta u Beogradu Milojko Arsić rekao je agenciji Beta da “izbori ne bi imali značajne posledice na privredni rast u ovoj godini koji će biti od 3,5 odsto do četiri odsto jer bi kampanja verovatno kratko trajala, a ekonomska politika za ovu godinu je već usvojena”.\n“Pošto je izvesno da bi na tim izborima pobedila ista politička stranka koja se sada nalazi na vlasti, to bi ostavilo negativne dugoročne posledice na privredu jer bi značilo nastavak oblika vladavine koji postoji već šest-sedam godina, a koji daje slabe rezultate”, rekao je Arsić.\n“Osnovni razlog zaostajanja privrede Srbije za okruženjem su slabe institucije, odnosno nizak kvalitet propisa, raširena praksa nepoštovanja propisa, odsustvo borbe protiv korupcije, nedovoljna politička stabilnost i drugi razlozi”, rekao je Arsić.\nSrbija se, kako je naveo, nalazi na 105 mestu u svetu na listi Svetske banke prema kvalitetu vladavine, “što je izuzetno slab plasman za jednu evropsku zemlju”.\n“Taj izdatak neće ugroziti stabilnost budžeta, ali su to veoma značajna sredstva “, rekao je Brčerević.\nDugoročnije posledice prevremenih izbora su, prema njegovim rečima, odlaganje izrade sistema platnih razreda koji je trebalo da bude gotov 2018. godine, pa je odložen za 2019. godinu, a ako budu održani izbori “neizvesnost se produžava”.\n“U tom državnom preduzeću ni do sada nije bilo značajnog pomaka u reformama”, rekao Brčerević i dodao da će se odložiti i uređenje broja zaposlenih u javnom sektoru, odnosno utvrđivanje gde ima viška, a gde manja radnika.\n“Treći blok posledica je narušavanje privrednog ambijenta, a Srbija već ima nizak privredni rast i neophodno joj je da se povećaju privatne investicije koje su inače male, a za to je važno predvidivo poslovno okruženje”, rekao je Brčerević.\nCena Ekonomski stručnjaci Izbori Reforme\nDinar stabilan uz podršku NBS, kurs 118,4219


Srpskoj vratiti nadležnost nad službama bezbjednosti | Republika Srpska\nNaslovna Vijesti Srpskoj vratiti nadležnost nad službama bezbjednosti\nSrpskoj vratiti nadležnost nad službama bezbjednosti\nRepublika Srpska /RS/, sa svojim službama bezbjednosti, mnogo bolje bi zaštitila teritoriju i stanovništvo od terorizma, ali i samu BiH, zbog čega joj je potrebno vratiti ingerencije nad tim službama, smatra ekspert za međunarodni terorizam Zoran Dragišić.\nDragišić, koji je i docent na beogradskom Fakultetu za bezbjednost, naglasio je da između entiteta i konstitutivnih naroda u BiH ne postoji neophodan nivo povjerenja da bi službe bezbjednosti mogle normalno da funkcionišu.\n„Nepoverenje koje postoji među pripadnicima različitih naroda u službi bezbednosti BiH predstavlja ozbiljan i opterećujući faktor za normalno funkcionisanje te službe. RS sa svojim policijskim ovlašćenjima može dosta da uradi na zaštiti prostora Srpske“, rekao je Dragišić u intervjuu za „Glas Srpske“.\nNa pitanje da li će doći do novih terorističkih akcija u BiH poslije napada vehabija na policijsku stanicu u Bugojnu, on je odgovorio da je vehabijski pokret do sada prvenstveno bio usmjeren prema muslimanskom stanovništvu, ali da radikalni islamisti neće propustiti priliku da se uključe u rješavanje pitanja ustavnog redefinisanja BiH.\n„To može biti povod za nove napade u BiH. Kada je riječ o RS, do početka procesa ustavnog redefinisanja BiH oni se neće odlučiti da napadaju srpsko stanovništvo, jer u ovom trenutku ne predstavlja glavnu metu“, rekao je Dragišić.\nOn je naveo da su ciljevi terorista da uspostave vladavinu islamskih zakona u zemljama sa većinskim muslimanskim stanovništvom, dodajući da je scenario iz Bugojna viđen u mnogim državama do sada kao napad na državne institucije s ciljem negiranja demokratije kao poretka.\nDragišić je naglasio da su vehabije odlično uvezane u čitavoj Evropi, pa tako postoji i veza između onih u BiH i na području Sandžaka, kao i veza sa vehabijama na Kosovu i Metohiji, sa onima u sjevernoj Crnoj Gori, u Makedoniji, odnosno sa svim područjima gde postoje veće muslimanske zajednice.


Drulović: "Da obradujemo unesrećeni narod" - Sportske.net\nDrulović: "Da obradujemo unesrećeni narod"\nEksepdicija Fudbalskog saveza Srbije doputovala je u Njujork gde "A" reprezentaciju u ponedeljak očekuje prva od tri prijateljske utakmice na turneji po američkim kontinentima.\nFudbalska reprezentacija Srbije stigla je u Njujork gde će u ponedeljak odigrati prvi od tri prijateljska susreta na američkoj turneji.\nČlanovi stručnog štaba i reprezentativci smestili su se u hotel po dolasku u "Veliku Jabuku" a onda je odrađen i prvi od dva treninga pred duel sa Jamajkom.\n"Istina je da smo izgubili dosta vremena u putu, da je bilo naporno i da sada moramo da prođemo period adaptacije. Raduje me da imamo fenomenalne uslove za rad u trening kampu Red Bula" rekao je selektor Drulović.\nVršilac dužnosti selektora na turneju po Americi nije poveo povređene igrače, Nenada Tomovića i Milana Biševca, dok je "kvartet" iz redova "večitih" ostao u Srbiji do nedelje uveče i završetka mečeva 29. kola JSL.\n"Jako bitno je da izuzev malih problema sa Bastom, svi ostali igrači su zdravi i spremni za igru. Verujem da će i Basta biti na raspolaganju i da ćemo, kao što sam više puta rekao, igrom i rezultatom obradovati naše navijače" istakao je Drulović.\nKomentarišući šanse naše ekipe pred duel sa Jamajkom, Ljubinko Drulović istakao je da tom meča mora da zavisi isključivo od igre njegovih izabranina.\n"Utakmica protiv Jamajke mora da zavisi od nas i naše igre. Svakako, kao što je običaj, uradićemo temeljnu analizu protivnika bez obzira na njegov renome. Moramo da razmišljamo o budućnosti i da igrom i rezultatom bar malo obradujemo unesrećeni narod u Srbiji" zaključio je Drulović.\nPrva od tri prijateljske utakmice koje će reprezentacija Srbije odigrati u narednih desetak dana na programu je u ponedeljak od 16 časova po lokalnom, odnosno od 22 po srednjeevropskom vremenu.\n24 05 Trening reprzentacijeby Brat Mihael Rensing